**Az Állatorvostudományi Egyetem**

**Szervezeti és Működési Szabályzata**

**III. kötet**

**Tanulmányi és Vizsgaszabályzat**

****

**Budapest**

**2017**

**Bevezetés**

Az Állatorvostudományi Egyetem Szenátusa (a továbbiakban: Szenátus) az Egyetem Hallgatói Önkormányzata egyetértésével (a továbbiakban: EHÖK), a nemzeti felsőoktatásról szóló 2011. évi CCIV. törvény (a továbbiakban: Nftv.) 12.§ (3) eb), illetve 61.§-ában kapott felhatalmazás alapján az Állatorvostudományi Egyetem Tanulmányi és Vizsgaszabályzatát a következőkben határozza meg:

**I.**

# ÁLTALÁNOS RENDELKEZÉSEK

## A Szabályzat hatálya

1. **§**
2. A Tanulmányi és Vizsgaszabályzat (a továbbiakban: Szabályzat) hatálya az Állatorvostudományi Egyetem felsőfokú szakképzésben, alapképzésben, mesterképzésben, osztatlan képzésben, másoddiplomás és szakirányú továbbképzésben államilag finanszírozott és önköltséges, kreditrendszerű, nappali, egyéni és levelező tagozatos képzésben részt vevő magyar és nem magyar állampolgárságú, magyar és idegen nyelven tanuló hallgatók tanulmányi és vizsgaügyeire terjed ki.
3. A Szabályzat hatálya kiterjed az Egyetem valamennyi oktatójára, kutatójára, illetőleg tanulmányi és vizsgaügyekben eljáró valamennyi dolgozójára. Ezen Szabályzat alkalmazása szempontjából oktatónak minősül az egyéb foglalkoztatási jogviszony keretében oktatást és vizsgáztatást végző személy is.
4. A felsőoktatásról szóló 2005. évi törvény alapján megkezdett képzéseket - folyamatos képzésben - változatlan szakmai követelmények és vizsgarend keretében, változatlan oklevél kiadásával és bizonyítvány kiállításával kell befejezni.
5. A szakirányú továbbképzésre vonatkozó külön rendelkezéseket jelen Szabályzat *Melléklete* tartalmazza.

**A tanulmányi és vizsgaügyekben eljáró személyek és testületek**

1. **§**
2. A hallgatók tanulmányi és vizsgaügyeiben jelen szabályzatban meghatározottak szerint első fokon az oktatási rektorhelyettes, vagy a nemzetközi kapcsolatokért felelős rektorhelyettes jár el.

(2) Idegennyelvű képzés esetén a nemzetközi kapcsolatokért felelős rektorhelyettes jár el a külföldi hallgatók számára nyújtott idegen nyelven folyó oktatási programok szervezése, e képzési programok felvételi szabályainak kidolgozása és az eljárás szakmai felügyelete tárgyában.

**Bizottságok**

**Oktatási Bizottság**

1. **§**

Az Oktatási Bizottság (a továbbiakban: OB) a Szervezeti és Működési Rend (a továbbiakban: SZMR) 20. §-a szerinti összetételben és az ott meghatározott feladat-hatáskörök szerint végzi a munkáját, továbbá véleményt nyilvánít az SZMR 20. § (5) bekezdésének f) pontja szerinti tanulmányi és vizsgaügyekben.

**Kreditbizottság**

**4.§**

1. A Kreditbizottság az SZMR 21/B. §-a alapján a kredit egyenértékűségi és kreditátviteli ügyekben – kivéve idegen nyelvű képzés esetén, ahol a nemzetközi kapcsolatokért felelős rektorhelyettes – a tanszékvezetők javaslata alapján - dönt a más intézményben szerzett kreditek elismeréséről - jár el. A Kreditbizottság maga határozza meg ügyrendjét a következők figyelembevételével:
2. akkor határozatképes, ha oktató tagjainak külön-külön is több mint a fele jelen van;
3. határozatait egyszerű szótöbbséggel hozza, szavazategyenlőség esetén az elnök szavazata dönt;
4. a Kreditbizottság az illetékes tantárgyfelelős/tanszékvezető/szakvezető véleménye alapján dönt;

(2) A Kreditbizottság által meghozott döntést határozat formájában a hallgatóval írásban kell közölni,

a) amennyiben az a hallgatói jogviszonyának fennállását érinti,

b) fegyelmi, illetve kártérítési ügyben, továbbá

c) amennyiben a hallgató kérelmét – részben vagy egészben – elutasítja és ezért a jogorvoslat lehetősége fennáll.

(3) A jogorvoslati lehetőségről szóló tájékoztatást a határozaton fel kell tüntetni.

**Egyetemi Hallgatói Felülbírálati Bizottság**

1. **§**
2. A Kreditbizottság, a Diákjóléti Bizottság, illetve a rektor, és a hallgatók tanulmányi és vizsgaügyeiben az oktatási rektorhelyettes által hozott elsőfokú döntés, valamint az Egyetem egyéb intézkedése ellen – a tanulmányi követelmények teljesítésére vonatkozó értékelés kivételével – a hallgató annak közlésétől, illetve ennek hiányában a tudomására jutástól számított 15 napon belül felülbírálati kérelemmel élhet. A felülbírálati kérelmet az Egyetemi Hallgatói Felülbírálati Bizottsághoz kell benyújtani.
3. Eljárás indítható a tanulmányok értékelésével kapcsolatos döntés ellen is, ha a döntés nem az Egyetem által elfogadott követelményekre épült, illetve a döntés ellentétes az Egyetem Szervezeti és Működési Szabályzatában (a továbbiakban: SZMR) foglaltakkal, vagy megszegték a vizsga megszerzésére vonatkozó rendelkezéseket.
4. Az Egyetemi Hallgatói Felülbírálati Bizottság (a továbbiakban: EHFB) létszámára és összetételére vonatkozó rendelkezéseket az SZMR 30.§-a tartalmazza.
5. Az EHFB munkájában nem vehet részt az a személy:
   1. aki a megtámadott döntést hozta, vagy a döntéshozatalt elmulasztotta,
   2. az előző pontban megjelölt személy közeli hozzátartozója (Ptk. 8:1. §),
   3. akitől az ügy tárgyilagos elbírálása nem várható el. Ebben az esetben az érintett személynek van bejelentési kötelezettsége.
6. Az EHFB-ben a hallgatói képviseletet úgy kell biztosítani, hogy az adott ügy tárgyalásán mindig a fellebbező hallgató képzési szintjének (ciklusának) megfelelő hallgató vegyen részt.
7. Az EHFB ülésekre az első fokú (megtámadott) döntést hozó személyt vagy testület elnökét is meg kell hívni és − amennyiben azt személyesen el kívánja mondani − meg kell hallgatni véleményét. Lehetőséget kell biztosítani, hogy az egyetem jogi képviselője is részt vegyen az üléseken.
8. Az EHFB feladatait a saját maga által összeállított és a Szenátus által jóváhagyott ügyrendje szerint végzi.
9. A döntést határozatba kell foglalni és meg kell indokolni. Az eljárás során a határozatban fel kell hívni a figyelmet a jogorvoslat lehetőségére, és az eljárás során a hallgatót legalább egy ízben személyesen meg kell hallgatni. Ha a hallgató a szabályos értesítés ellenére nem jelenik meg a bizottság ülésén, úgy a személyes meghallgatástól el lehet tekinteni, illetve kérésére lehetővé kell tenni számára, hogy észrevételeit írásban megtehesse.
10. A tényállás tisztázására, a határidők számítására, az igazolásra, a határozat alakjára és tartamára, közlésére, a döntés kérelemre vagy hivatalból történő kijavítására, kicserélésére, kiegészítésére, módosítására vagy visszavonására a közigazgatási hatósági eljárás és szolgáltatás általános szabályairól szóló 2004. évi CXL. törvény rendelkezéseit kell megfelelően alkalmazni.
11. Az ügyben másodfokon hozott határozat a közléstől válik jogerőssé. A jogerős határozat végrehajtható, kivéve, ha a hallgató bírósági felülvizsgálatát kérte.
12. A hallgató az EHFB másodfokú döntésének bírósági felülvizsgálatát kérheti, annak közlésétől számított 30 napon belül, jogszabálysértésre, illetve hallgatói jogviszonyra vonatkozó rendelkezések megsértésére hivatkozással. A keresetlevél benyújtásáról a hallgatónak az Egyetemet a keresetlevél egy példányának megküldésével értesíteni kell.

**A képzés struktúrája**

1. **§**

(1) Az Nftv. által szabályozott alap- és mesterképzésben, osztatlan képzésben a megszerezhető végzettség és szakképzettség szakmai követelményeit a felsőoktatásért felelős miniszter által kiadott képzési és kimeneti követelmények határozzák meg.

(2) Az alapképzési szakok képzési és kimeneti követelményei szakonként tartalmazzák az alapképzési szak megnevezését; az alapképzési szakon szerezhető végzettségi szint és a szakképzettség oklevélben szereplő megjelölését (magyar és angol nyelven), a képzési időt félévekben, az alapfokozat megszerzéséhez összegyűjtendő kreditek számát, az alapképzési szak képzési célját és az elsajátítandó szakmai kompetenciákat, a képzési ágon belüli közös képzési szakasznak az alapszak szempontjából fontos általános kompetenciáit, a törzsanyag - szakképzettség szempontjából meghatározó - ismeretköreinek bemutatását, továbbá az idegennyelv-ismeretre vonatkozó követelményeket.

(3) A mesterképzési szakok, valamint az osztatlan képzésű szakok képzési és kimeneti követelményei szakonként tartalmazzák a mesterképzési szak megnevezését, a mesterképzési szakon szerezhető végzettségi szint és szakképzettség oklevélben szereplő megjelölését (magyar és angol nyelven), azon alapszakok megnevezését, amelyek teljes kreditérték beszámításával vehetők figyelembe a mesterképzésbe történő belépésnél, a képzési időt félévekben, a mesterfokozat megszerzéséhez összegyűjtendő kreditek számát, a mesterképzési szak célját és az elsajátítandó kompetenciákat, a végzettségi szinthez szükséges, alapképzésben megszerzett ismereteket tovább bővítő alapozó ismeretköröket, a törzsanyag - szakképzettség szempontjából meghatározó - ismeretköreinek bemutatását, a gyakorlati ismeretekre vonatkozó követelményeket, az idegennyelv-ismeretre vonatkozó követelményeket, alapképzési szakon, szakokon megszerzett ismeretek mesterképzésbe való befogadásának speciális feltételeit.

(4) A képesítési követelmények általánosan szakok szerint tartalmazzák a képzési cél meghatározását, az oktatandó főbb tanulmányi területeket és ezek arányait, a képzési időt félévekben, a képzettség megszerzéséhez szükséges tanulmányi munkamennyiséget összóraszámban, illetve kreditben meghatározva, - a szigorlati tantárgyakat, a záróvizsga típusát, tantárgyait, eredményének kiszámítási módját, a szakdolgozat, diplomamunka követelményeit, a végzettség szintjét, a szakképzettséget és a hozzájuk kapcsolódó cím megnevezését, továbbá a szak szempontjából lényeges más rendelkezéseket.

**Tanterv**

1. **§**

(1) A kreditrendszerben a tanterv formája a mintatanterv. A mintatanterv az adott szakon célszerű lehetőséget kínál a hallgató számára, hogy a felsőfokú végzettséghez szükséges tantárgyakat milyen időbeosztásban lehet a képzési és kimeneti követelményekben (képesítési követelményekben) meghatározott számú félév alatt elvégezni.

1. A mintatanterv oktatási időszakonkénti bontásban tartalmazza valamennyi:
2. kötelező és kötelezően választható tantárgyat,
3. a tantárgyak heti (vagy félévi) tanóraszámát (előadás + laboratóriumi/tantermi gyakorlat) és a hozzájuk rendelt krediteket,
4. az ismeretellenőrzés típusát,
5. a tantárgy meghirdetésének féléveit (őszi és/vagy tavaszi),
6. a kritérium követelményeket,
7. a specializáció választás lehetőségeit és feltételeit,
8. a diplomamunka (szakdolgozat) teljesítésére vonatkozó előírásokat,
9. a záróvizsgára bocsátás részletes feltételeit, ill. azok kiválasztásának szabályait,
10. a két hetes ügyeleti beosztást, a féléves szakmai, a hetesi és a nyári gyakorlatot.
11. A hallgatónak lehetővé kell tenni a mintatantervszerinti előrehaladást, így különösen biztosítani kell, hogy a mintatantervszerint egy félévre eső kötelező és kötelezően választható tantárgyainak órarendi időpontjai és számonkérései között ütközés ne legyen.
12. Az „A” típusú tantárgyak programjait, valamint a „B”- és „C”-típusú fakultatív tantárgyakat is - az OB akkreditálja és a Szenátus fogadja be az ajánlott tantervbe. Az akkreditációhoz a meghirdetésre javasolt tantárgy vonatkozó kérelmét az erre a célra készített és kiadott formanyomtatványon, a tantárgy programjával együtt évente kétszer, november 15-ig, illetve április 15-ig lehet benyújtani az OB-nak.
13. A hallgatók által felvenni kívánt, más intézményben meghirdetett tantárgyakat azok programjának ismeretében, − szükség esetén a szaktanszékek véleményének kikérése után − az OB akkreditálja. Az akkreditációhoz a külső intézményben meghirdetett tantárgy programját szeptember 15-ig, illetve február 15-ig kell benyújtani az OB-nak. A külső intézményben meghirdetett tantárgy akkreditációja 3 évig érvényes, azt követően a tantárgy programjának áttekintése alapján újabb 3 éves időtartamra hosszabbítható meg.
14. A tantervben szereplő „A” és „B”, illetve a közvetlenül nem kapcsolódó „C”-típusú fakultatív tantárgyakat csak tudományos fokozattal rendelkező személyek hirdethetnek meg. Ettől kivételes esetben külső, nem egyetemi dolgozók esetében lehet eltérni, amennyiben a tantárgy meghirdetője az adott szakterület elismert képviselője. Erről az OB az adott szaktanszék véleményének kikérése után dönt.
15. Törölni kell a vonatkozó tájékoztatóból azokat a „B”- és „C”- típusú fakultatív tantárgyakat, amelyeket:

* a tantárgy felelőse három egymást követő évben nem hirdetett meg,
* meghirdették, de hallgatói érdeklődés hiányában öt éve nem tartottak meg.

A törölt fakultatív tantárgyat újbóli meghirdetéshez előzetesen ismét akkreditáltatni kell.

1. A fakultatív tantárgyhoz készített jegyzet megjelentetését anyagilag nem támogatja az Egyetem. A fakultatív tantárgy előadásainak tartásáért – kivéve az idegennyelvű képzésben – sem óradíj, sem másfajta díj nem fizethető az Egyetem oktatói számára a magyar nyelvű képzésben. A fakultatív tantárgyért külső előadóknak megbízási szerződés alapján fizethető óradíj.
2. Az Egyetem szakjainak mintatanterveiben a tantárgycsoportok arányának meghatározása – a szak specialitásait figyelembe véve – a képzési és kimeneti követelmények szerint történik.

(10)A mintatantervet a szakindítási akkreditáció során, majd azt követően a tantervmódosítást az Egyetem Szenátusa fogadja el.

1. A tantervben szereplő kötelező és kötelezően válaszható tantárgyak felvételének szabályát a tantárgyak előtanulmányi rendje határozza meg. Az előtanulmányi rendet a mintatanterv részeként a Szenátus fogadja el.
2. Az „A”- típusú tantárgyak a képzési célban megfogalmazottak eléréséhez feltétlenül szükséges ismereteket tartalmaznak, azok teljesítése minden hallgatónak kötelező. A „B”- típusú fakultatív tantárgyak közvetlenül kapcsolódnak az állatorvos/biológus képzéshez. A „C”- típusú fakultatív tantárgyak közvetlenül nem kapcsolódnak az állatorvos/biológus képzéshez. A „B”- és „C”- típusú tantárgyak közül annyit kell teljesíteni, amennyi az állatorvosi szakon legalább 50 kreditpont összegyűjtését eredményezi, a 2017 szeptember 1. után tanulmányait megkezdő hallgatók esetében a 30 kreditpontot kell összegyűjtenie..
3. A biológia alapszakon a tanulmányaikat a 2017/2018. tanév előtt megkezdő hallgatónak a „B”- típusú tantárgyakból 53, a „C”- típusú tantárgyakból 12, míg a tanulmányaikat a 2017/2018. tanévben vagy azt követően megkezdő hallgatónak a „B”- típusú tantárgyakból 36, a „C”- típusú tantárgyakból 9 kötelezően előírt kreditpontot kell megszereznie.
4. A biológus mesterképzésben a tanulmányaikat a 2017/2018. tanév előtt megkezdő hallgatónak a „B”- típusú tantárgyakból 41, a „C”- típusú tantárgyakból 6, míg a tanulmányaikat a 2017/2018. tanévben vagy azt követően megkezdő hallgatónak a „B”- típusú tantárgyakból 36, a „C”- típusú tantárgyakból 6 kötelezően előírt kreditpontot kell megszereznie.
5. Előzetes követelményt a tantárgyak tematikájának egymásra épülése alapján, szakmai alapon kell megadni, elősegítendő az előírt ismeretanyag hatékony elsajátítását. Az Egyetem szakjain az előtanulmányi rend kialakításánál tantárgyanként legfeljebb 3 tantárgy vagy modul adható meg előzetes követelményként.
6. Nem kell teljesíteni a tantervben elő**í**rt követelményeket, ha a hallgató azokat korábban már elsajátította és

- idegennyelvű képzés esetén a tanszékvezető javaslata alapján a nemzetközi rektorhelyettes ezt igazolja, vagy

- a Kreditbizottság ügyrendjében szabályozott módon és időn belül ezt hitelt érdemlően igazolja, valamint a tantárgyfelelős véleményével alátámasztottan elfogadtatja a Kreditbizottsággal a megfelelő formanyomtatványon vagy a NEPTUN rendszerben kialakított kérvénykezelő rendszerben. A munkatapasztalatok alapján teljesített követelmények elismeréséhez szóbeli, írásbeli vagy gyakorlati számonkérés formájában meg lehet bizonyosodni az ismeretek elsajátításáról.

(16) Az idegennyelvű képzésben résztevő hallgatókat kivéve, a tantárgyfelvételi időszak végéig (szorgalmi időszak második hetének utolsó napja) a kreditátviteli kérelem c. formanyomtatványon, tantárgyanként külön-külön, az oktatási rektorhelyettesnek címezve, a Tanulmányi Osztályra lehet az ilyen irányú kérelmeket benyújtani. Ezekhez csatolni kell a korábbi tanulmányokat igazoló iratok hitelesített fénymásolatát. Az akkreditált tantárgy kreditértéke csak az összkreditbe számítható be. Nem vehető figyelembe azonban sem az átsorolásnál alkalmazott összesített korrigált kreditindex átlagában, sem a tanulmányi ösztöndíj elosztásához használt kreditindex átlagában.

(17)Amennyiben a hallgató tanulmányait korábban is a jogelőd Szent István Egyetem Állatorvos-tudományi Karán (a továbbiakban: SZIE ÁOTK) folytatta, úgy nem szükséges egyesével akkreditáltatni a már teljesített tantárgyakat. Az előző jogviszonyának megszűnésekor, az adott évben, egy kérvényt kell benyújtania az oktatási rektorhelyettesnek, hogy mely tantárgyakat szeretné az új hallgatói jogviszonyába beszámíttatni. Ezt csak egyszer kérheti a tanulmányai alatt, mégpedig az újonnan létesített hallgatói jogviszonyának első félévében. További beszámításra nincs lehetősége.

**A tantárgy, tanegység**

1. **§**
   * 1. A tantárgy a szak tantervének alapegysége, melynek felvételéhez és teljesítéséhez feltételek kötendők. A tantárgy felvételi rendjét a szak mintatanterve, a teljesítésének feltételét a tantárgyak követelményrendje határozza meg. A tantárgy akkreditációja a tantárgy oktatási programjának jóváhagyása.
     2. Az állatorvosi szakon a 11. félév gyakorlatai önálló, „A”- típusú tantárgyak, amelyek az azok alapjául szolgáló elméleti tantárgyakra épülnek, azokkal szerves egységet képeznek.
     3. Az egyes tantárgyak tematikáit az OB akkreditálja és a Szenátus fogadja be a szak tantervébe.
     4. A tantárgy tematikája meghatározza a tantárgy feladatát a szakképzés céljának megvalósításában, tananyagának rövid leírását - megjelölve az írott tananyagot és formáját, a képzési idő alatti óraszámát, leírja a tananyag feldolgozási formáinak (előadás, szeminárium, gyakorlat stb.) arányait, a felhasználható fontosabb technikai és egyéb segédeszközöket, a hallgató egyéni munkával megoldható feladatainak típusait, a félév végi számonkérés típusát, a tantárgy elvégzéséhez szükséges tanulmányi munka mennyiségét kreditben és tematikus felsorolásban tartalmazza a vizsgakövetelményeket.
     5. A tanegység az egy félév alatt teljesíthető, kredittel elismert tantervi egység, vagy tantárgy.

**Hallgatói jogviszony**

**A hallgatói jogviszony keletkezése és szünetelése**

1. **§**
2. A hallgatói jogviszony az Egyetem és a valamely szakon tanulmányokat folytató hallgató között létrejövő jogi kapcsolat, melyben az Egyetemet és a hallgatót kölcsönösen jogok illetik meg és kötelezettségek terhelik a jogszabályokban és az Egyetem szabályzataiban meghatározottak szerint.
3. Az Egyetem hallgatójává válni felvételi eljárás keretében felvétellel, vagy átvétellel lehet. A felvételi eljárás részletes szabályait az Egyetem Felvételi Eljárásrendje tartalmazza.
4. A felvételt nyert jelentkező számára az Egyetem köteles biztosítani a beiratkozás, ezzel a hallgatói jogviszony létrehozásának lehetőségét. A felvételi döntés az adott tanulmányi félévben történő hallgatói jogviszony létrehozására jogosít.
5. Jelen § (5)-(8) bekezdései, (11) bekezdése, valamint (13)-(15) bekezdései az idegennyelvű képzésre jelentkező hallgatókra nem alkalmazhatóak. A hallgatói jogviszony keletkezésére az évente kiadott felvételi tájékoztató az irányadó. Az idegennyelű képzésben résztvevő hallgató átvételéről a nemzetközi kapcsolatokért felelős rektorhelyettes dönt.
6. Az Egyetemre az a hallgató vehető át:

a) aki azonos képzési területre kéri átvételét,

b) aki érvényes hallgatói jogviszonnyal rendelkezik és az elbocsátás vagy kizárás feltételei nem állnak fenn,

c) aki azonos képzési szintre kéri átvételét, kivéve:

- a tanárképzés rendszeréről, a szakosodás rendjéről és a tanárszakok jegyzékéről szóló 283/2012. (X. 4.) Korm. rendelet 8. §-a szerinti,

- osztatlan képzésből alapképzésbe történő,

- alapképzésből, illetve osztatlan képzésből felsőoktatási szakképzésbe történő átvétel.

1. Az átvételről, valamint az átjelentkező hallgató előző tanulmányainak elismeréséről az érintett tantárgyfelelősök javaslatát figyelembe véve az OB dönt. Átvételre, valamint a képzési nyelv és az előző szorgalmi időszak végétől az őszi félévre vonatkozóan június 30-ig, a tavaszi félévre vonatkozóan január 30-ig kerülhet sor. Átvétel esetén az átvett hallgató beiratkozása után az átvételről szóló határozatát és az átvételről szóló döntést követő beiratkozás dátumát megküldi az elbocsátó felsőoktatási intézmény és hallgató részére. Az átvétel napját és az elbocsátó intézmény nevét a NEPTUN-ba felvezeti.
2. A hallgató az elbocsátó intézményben, az elbocsátó intézmény a képzés megszűnés indokaként az átvételt, a jogviszony megszűnésének dátumaként az átvevő intézménybe történő bejelentkezés dátumát megelőző napot jelöli meg a tanulmányi rendszerben.
3. Az állatorvosi szakra más felsőoktatási intézményből, ill. az Egyetem más szakáról hallgató akkor kérheti átvételét, ha

- azonos (agrár) képzési területen, mesterképzésben folytatja egyetemi tanulmányait,

- legalább két lezárt félévvel rendelkezik, és ezek során félévenként legalább 4,50 kreditindexszet ért el,

- „A”- típusú tantárgyakból legalább 50 kreditet gyűjtött,

- legalább középfokú B2 szintű (korábban C- típusú) nyelvvizsgával rendelkezik.

1. Egyetemen belül az idegen nyelvű képzésből (nem magyar vagy magyar állampolgárságú) hallgató akkor vehető át a magyar nyelvű képzésre, amennyiben van üres állami ösztöndíjas hely, ha nincs, úgy költségtérítéses/önköltséges képzésére, ha

- „A”- típusú tantárgyakból legalább 40, a magyar nyelvű képzésében beszámítható kredittel rendelkezik és

- legalább két lezárt féléve van.

1. Az Egyetemen folytatott tanulmányai alatt egy hallgató, csak egyszer élhet az átjelentkezés lehetőségével, az idegen nyelvű képzésből a magyar nyelvűbe és fordítva. Ha már átjelentkezett, nincs lehetősége további képzésváltásra.
2. A biológia BSc szakra más felsőoktatási intézményből, hallgató akkor kérheti átvételét,

­- ha azonos (természettudományi) képzési területen kezdte meg tanulmányait,

- más felsőoktatási intézményben legalább egy lezárt féléve van,

- az átjelentkezést megelőző lezárt félévében 4,00, vagy afölötti kreditindexet ért el,

- félévenként legalább 20 kreditet teljesített „A”- típusú tantárgyakból.

1. A biológus MSc szakra más felsőoktatási intézményből, hallgató akkor kérheti átvételét, ha:

* biológus MSc vagy rokon szakon (természettudományi képzési terület) kezdte meg tanulmányait;
* legalább egy lezárt féléve van MSc szinten;
* az átjelentkezést megelőző félévben legalább 4,00 kreditindexet ért el;
* lezárt félévenként legalább 10 – a biológus MSc-n beszámítható –

kreditet teljesített „A” tantárgyakból.

1. Az átvételt kérelmező hallgatónak a következő, az átadó felsőoktatási intézmény által kiállított dokumentumokat kell csatolnia:

* igazolást az érvényes hallgatói jogviszonyról és – államilag támogatott „állami (rész)ösztöndíjas” képzésre történő átvétel kérelmezése esetén – a már elvégzett, államilag támogatott félévek számáról,
* a leckekönyv/tanulmányi rendszerből kinyomtatott kreditigazolás hitelesített másolatát,
* az elvégzett tanulmányokra vonatkozó tantervet és a teljesített tantárgyak leírását,
* a nyelvvizsga bizonyítvány fénymásolatát.

1. Az előírt dokumentumokat tartalmazó kérelmet az Egyetem oktatási rektorhelyettesének kell benyújtani legkésőbb január 30., illetve június 30-i határidővel.
2. A hallgatói jogviszony a felvételről, vagy az átvételről szóló döntés alapján, az Egyetemre történő beiratkozással jön létre. Az önköltséges képzésre felvételt nyerthallgatóval képzési szerződést kell kötni, amit az oktatási rektorhelyettes, idegennyelvű képzés esetén a nemzetközi rektorhelyettes hitelesít. A hallgatói jogviszony fennállása alatt újabb beiratkozásra nincs szükség.
3. A beiratkozáskor a hallgató köteles megadni az Egyetem részére a nyilvántartásához, valamint az elektronikus tájékoztatáshoz szükséges személyes adatait.
4. A hallgató bejelentkezését a félév megkezdését követő egy hónapon belül, de legkésőbb október 14-ig, illetve március 14-ig visszavonhatja, vagy a beiratkozást követően ugyanezen időpontokig kérheti a tanulmányai szüneteltetését.
5. A hallgatónak – a képzési időszak megkezdése előtt be kell jelentenie (a továbbiakban: bejelentkezés), hogy folytatja-e tanulmányait, vagy az adott képzési időszakban hallgatói jogviszonyát szünetelteti. A hallgatói jogviszony egybefüggő szüneteltetésének ideje nem lehet hosszabb, mint két félév. A hallgató több alkalommal is élhet hallgatói jogviszonyának szüneteltetésével.
6. **§**
7. Szünetel a hallgatói jogviszony, ha a hallgató a (8) bekezdésében foglalt bejelentést saját hibájából vagy a hallgatói jogviszonyára vonatkozó tanulmányi, illetve fegyelmi döntés miatt nem teljesíti.
8. A hallgatói jogviszony összesen négy félévig szüneteltethető, amelyet az oktatási rektorhelyettes méltányossági döntése alapján további legfeljebb két félévvel, meghosszabbíthat. Az idegennyelvű képzésben a szüneteltetéshez nem, de az újrafelvételhez a nemzetközi kapcsolatokért felelős rektorhelyettes döntése szükséges.
9. Szünetel a hallgatói jogviszony akkor is, ha a hallgató a hallgatói jogviszonyból eredő kötelezettségeinek szülés, továbbá baleset, betegség, vagy más váratlan ok miatt, önhibáján kívül nem tud eleget tenni. A hallgató kérelmére engedélyezheti a hallgatói jogviszony szünetelését a (8) bekezdésben meghatározottnál hosszabb, egybefüggő időtartamban is, továbbá az első félév teljesítése előtt is, vagy a már megkezdett képzési időszak végéig, az adott képzési időszakra vonatkozóan feltéve, hogy a hallgató a hallgatói jogviszonyból eredő kötelezettségeinek szülés, továbbá baleset, betegség vagy más váratlan ok miatt, önhibáján kívül nem tud eleget tenni.
10. Szünetel a hallgatói jogviszony az önkéntes tartalékos katonai tényleges szolgálatteljesítés időtartamára, amely időszakban a hallgató mentesül a felsőoktatási intézmény tanulmányi és vizsgaszabályzatában meghatározott kötelezettségek alól.
11. A kérelmet írásban az indok(ok) megfelelő felsorolásával, illetve részletes kifejtésével a Tanulmányi Osztály vezetőjéhez kell benyújtani. A kérelem ügyében az oktatási rektorhelyettes dönt.
12. A tanulmányok szüneteltetése alatt a hallgatói jogviszony szünetel, megilleti viszont a hallgatót az egyetemi könyvtárhasználat joga.
13. A tanulmányok szüneteltetése alatt a hallgató vizsgát nem tehet.
14. A hallgató bejelentésére – kivéve az idegennyelvű képzésben résztvevő hallgatókat - a gyermekgondozási díj, illetőleg segély folyósításának idejére, de legfeljebb a képzési idő tartamára, a tanulmányok szüneteltetését engedélyezni kell.
15. **§**
16. Az államilag támogatott/állami (rész)ösztöndíjas és a költségtérítéses/önköltséges képzésben folyamatos hallgatói jogviszonya annak lehet, aki a beiratkozás után rendre eleget tesz a megfelelő időpontokban az alábbi feltételeknek:
17. A beiratkozást követő 4 aktív félév elteltével

* magyar nyelvű állatorvosi szakon legalább 60,
* biológia alapszakon legalább 60,
* a biológus mesterszakon az első két szemeszterben legalább 30 kreditet

(a felvételi eljárásban előírt extra krediteken felül) gyűjt össze a kötelező és a kötelezően választható tantárgyak teljesítésével.

1. A magyar nyelvű állatorvosi szakon első négy szemeszterre a mintatantervben előírt 120 kreditet legfeljebb 6 félév alatt teljesít.
2. A biológia alapszakon (BSc) az első 3 szemeszterre előírt kreditekből 69 kreditet maximum öt félév alatt, valamennyi az első 3 szemeszterre előírt „A”- típusú tantárgy teljesítése mellett.
3. A biológus mesterszakon (MSc) az első 2 szemeszterre előírt kreditekből 34 kreditet maximum négy félév alatt, valamennyi az első 2 szemeszterre előírt „A”- típusú tantárgy teljesítése mellett.
4. Az állatorvosi szakon, illetve a biológia BSc-n a 4 szemeszterre, a biológus MSc-n a 2 szemeszterre számított összesített kreditindexe (kumulált átlaga) legalább 2,5.
5. Teljesíti a továbbhaladáshoz szükséges kritériumkövetelményeket és a nyári (szemeszteren kívüli) szakmai gyakorlatokat.
6. A felvételkor középfokú B2 (korábban C-típusú) típusú nyelvvizsgával nem rendelkező hallgató az Egyetemen folyó nyelvoktatásban vesz részt és

- az állatorvosi szakon az első 6 félév alatt legalább négy,

- a biológia alapképzésben az első négy félévben legalább három félévvégi aláírást szerez meg.

1. Amennyiben a hallgató időközben megszerezte az előírt nyelvvizsga bizonyítványt, a továbbiakban mentesül az ebben a bekezdésben előírt követelmények alól.
2. A 11. § nem alkalmazható az idegennyelvű képzésben résztvevő hallgatókra.

**A hallgatói jogviszony megszűnése**

1. **§**
2. Megszűnik a hallgatói jogviszony:

a) ha a hallgatót másik felsőoktatási intézmény átvette, az átvétel napján,

b) ha a hallgató bejelenti, hogy megszünteti a hallgatói jogviszonyát, a bejelentés napján,

c) ha a hallgató nem folytathatja tanulmányait magyar állami (rész)ösztöndíjas képzésben (államilag támogatott képzésben), és önköltséges (költségtérítéses) képzésben nem kívánja azt folytatni, az átsorolási határozatot követő bejelentkezési időszak utolsó napján,

d) az adott képzési ciklust, illetve a szakirányú továbbképzés, felsőoktatási szakképzés esetén az utolsó képzési időszakot követő első záróvizsga-időszak utolsó napján,

f) felsőoktatási (felsőfokú) szakképzésben, ha a hallgató tanulmányainak folytatására egészségileg alkalmatlanná vált, és az egyetemen nem folyik másik, megfelelő felsőoktatási (felsőfokú) szakképzés, vagy a hallgató nem kíván továbbtanulni, illetve a továbbtanuláshoz szükséges feltételek hiányában nem tanulhat tovább, a megszüntetés tárgyában hozott döntés jogerőre emelkedésének napján,

g) ha a hallgató hallgatói jogviszonyát – fizetési hátralék miatt – a rektor a hallgató eredménytelen felszólítása és a hallgató szociális helyzetének vizsgálata után megszünteti, a megszüntetés tárgyában hozott döntés jogerőre emelkedésének napján,

h) a kizárás fegyelmi határozat jogerőre emelkedésének napján,

i) ha a magyar állami (rész)ösztöndíjjal támogatott képzésben részt vevő hallgató az Nftv. 48/D. § (2) bekezdés szerinti nyilatkozatát visszavonja és nem vállalja az önköltséges képzésben való részvételt

j) ha a hallgatói jogviszony létesítéséhez előírt az Nftv-ben meghatározott feltétel a továbbiakban már nem áll fenn, az ennek tárgyában hozott megszüntető döntés jogerőre emelkedésének napján.

1. Amennyiben a hallgatói jogviszony keretében a hallgató ugyanazon intézményben több szakon folytat tanulmányokat, jelen szakaszban foglaltakat azzal az eltéréssel kell alkalmazni, hogy a hallgatói jogviszony megszűnése helyett az adott szakon való tanulmányok nem folytathatók.
2. Az Egyetem egyoldalú nyilatkozattal is megszünteti annak a hallgatónak a hallgatói jogviszonyát, aki:

a) a tanulmányi és vizsgaszabályzatban, a tantervben, illetve a képzési és kimeneti követelményben rögzített, a tanulmányokban való előrehaladással kapcsolatos kötelezettségeit nem teljesíti,

b) egymást követően harmadik alkalommal nem jelentkezett be a következő tanulmányi félévre,

c) a hallgatói jogviszony szünetelését követően nem kezdi meg tanulmányait, feltéve minden esetben, hogy a hallgató figyelmét előzetesen (a 2005. évi felsőoktatási törvény alapján létesített hallgatói jogviszony esetében legalább két alkalommal) írásban felhívták arra, hogy kötelezettségének a megadott határidőig tegyen eleget és tájékoztatták a mulasztás jogkövetkezményeiről. Az értesítést legalább egy alkalommal tértivevénnyel kiküldött levélben kell a hallgatónak eljuttatni, más alkalommal NEPTUN üzenetként,

d) a hallgató a beiratkozást követő négy aktív félév elteltével kevesebb, mint 60 kreditet teljesített a 2005. évi felsőoktatási törvény alapján létesített hallgatói jogviszony esetén,

e) ha a 2005. évi felsőoktatási törvény alapján létesített hallgatói jogviszonyban az első négy aktív félév összesített kreditindexe kisebb, mint 2,00.

1. Amennyiben a hallgató összesített kreditindexe az állatorvosi szakon és a biológia BSc-n az első négy aktív félévben, illetve MSc-n az első két félévben kisebb, mint 2,5, el kell bocsátani.
2. El kell bocsátani akkor is,

* ha magyar nyelvű állatorvosi szakon az első 4 szemeszterre a mintatantervben előírt kötelező „A”- típusú tantárgyakból 6 félév alatt sem tette le a vizsgáit, vagy kevesebb, mint 120 kreditet gyűjtött össze,
* biológia alapszakról (BSc) akkor, ha 5 félév alatt 69-nél kevesebb kreditet szerzett meg az első 3 szemeszterre előírt tantárgyakból, valamint nem teljesítette az első 3 szemeszterre előírt összes „A”- tantárgyat,
* biológus mesterszakról (MSc) akkor, ha 4 félév alatt nem szerzett legalább 34 kreditet az első két szemeszterre előírt tantárgyakból, valamint nem teljesítette az első 2 szemeszterre előírt összes „A”- típusú tantárgyat,

1. El kell bocsátani azt a hallgatót is, aki

* az állatorvosi szakon a 11. félévre előírt gyakorlatával a második tantárgyfelvétel alkalmával sem szerzi meg az előírt krediteket;
* a biológus mesterszakon (MSc) nem szerzi meg két félév alatt a felvételi eljárás kreditelismerési folyamata során a biológia alapképzés tantárgyaiból előírt krediteket.

1. El kell bocsátani a hallgatót akkor is, ha újbóli (2.) tantárgyfelvétel alkalmával sem sikerült eredményes vizsgát tennie.
2. 2011. évi CCIV. évi törvény (Nftv.) alapján létesített hallgatói jogviszony esetén az Egyetem egyoldalú nyilatkozattal megszünteti annak hallgatónak a hallgatói jogviszonyát, akinek az azonos tanegységből tett sikertelen javító és ismétlő javító vizsgáinak száma eléri az ötöt.
3. A hallgató, akinek hallgatói jogviszonya a 12.§ (1), illetve 13.§ bekezdéseiben foglalt feltételek teljesítésének elmulasztása miatt szűnt meg, tanulmányait ismételten csak újabb felvételi eljárás után folytathatja.
4. Az intézetből elbocsátott, vagy fegyelmi vétség miatt kizárt hallgató a hallgatói jogviszony megszűnését követően méltánylást érdemlő esetben sem vehető vissza.
5. A 12. § (1)-(6) bekezdései nem alkalmazhatók az idegennyelvű képzésben résztvevő hallgatókra.

**A párhuzamos képzés**

1. **§**
2. A párhuzamos képzésben résztvevő hallgató egy időben két felsőoktatási intézményben, karon/szakon folytathat tanulmányokat, és sikeres elvégzésük esetén külön-külön oklevelet kaphat. A párhuzamos képzésben való részvétel – amennyiben a hallgató az államilag támogatott képzési idejét felhasználta - második, illetve további, és ennek megfelelően költségtérítéses/önköltséges képzést jelent.
3. Az állatorvosi szakon tanuló hallgató csak úgy vehet részt a gyakorlati féléve során párhuzamos képzésben, ha a másik felsőoktatási intézményben passzív félévet vesz igénybe a gyakorlati féléve során.
4. A 2007/2008-as tanévben vagy azt követően tanulmányaikat első évfolyamon megkezdett hallgatók esetében, ha a hallgató az elsőként megkezdett képzésének legkésőbb harmadik félévében létesít további (párhuzamos) hallgatói jogviszonyt, a támogatási idő, illetve a költségtérítéses/önköltséges képzéshez rendelkezésre álló idő számításakor az egy időben két felsőoktatási intézményben, karon/szakon folytatott tanulmányokat egy félévként kell nyilvántartani. Jelen rendelkezés nem vonatkozik azokra a hallgatókra, akik tanulmányaikat első évfolyamon a 2012/2013. tanév I. félévétől kezdték meg.
5. Párhuzamos képzésben, ugyanazon a képzési szinten mindkét szakon részt vehet a hallgató államilag támogatott/állami (rész)ösztöndíjas képzésben. Ha azonban a hallgató államilag támogatott/állami (rész)ösztöndíjas képzésben az adott képzési ciklusban végbizonyítványt szerzett, ugyanazon képzési ciklusba tartozó további (párhuzamos) képzés folytatása esetén a támogatási időből félévente a párhuzamosan folytatott állami (rész)ösztöndíjjal támogatott képzések számának megfelelő számú félévet le kell vonni. Azaz az elhasznált államilag támogatott/állami (rész)ösztöndíjas félévek párhuzamos képzésben összeadódnak.

1. Párhuzamos hallgatói jogviszony létesítése csak újabb felvételi eljárásban, sikeres felvétel után lehetséges.
2. A hallgató a más felsőoktatási intézménnyel már fennálló hallgatói jogviszonyát, továbbá a már felhasznált támogatott féléveinek számát a beiratkozás alkalmával köteles bejelenteni.
3. A párhuzamos képzésre felvett hallgató anyaintézményének azt kell tekinteni, ahol jogosult a hallgatói juttatásokra.
4. A párhuzamos képzésben részt vevő hallgatónak – az egyéni tanulmányi időbeosztás engedélyezett keretei között – teljesítenie kell minden követelményt, továbbá vonatkoznak rá a tanulmányi és vizsgaszabályzat és más, a hallgatókra vonatkozó egyetemi szabályzatok rendelkezései is.
5. A 13. § nem alkalmazható az idegennyelvű képzésben résztvevő hallgatókra.

**Vendéghallgatói jogviszony**

1. **§**
2. A vendéghallgatói jogviszony keretében a hallgató más felsőoktatási intézményben – amellyel hallgatói jogviszonyban nem áll – tanulmányaihoz kapcsolódó résztanulmányokat folytat.
3. Vendéghallgatói jogviszony akkor létesíthető, ha ahhoz az Egyetem oktatási rektorhelyettese hozzájárul. A hozzájárulást az Egyetem akkor tagadhatja meg, ha a vendéghallgatói jogviszony keretében szerzett kreditek nem számíthatók be a hallgató tanulmányaiba.
4. A hallgató a tantervben kötelezően előírt tantárgyak mellett felveheti más szak, kar, felsőoktatási intézmény tantárgyait is, és vizsgát tehet azokból, feltéve, hogy azt engedélyezi a fogadó intézmény. Az ilyen – áthallgatás alapján tett vizsga – nem számít be a hallgató átlageredményébe, kivéve, ha − a mintatantervben szereplő tantárgy tantárgyfelelős oktatója javaslatára − az OB akkreditálja azt a vizsgát helyettesítő tantárgyból tett vizsgaként.
5. Az Egyetem hallgatója által vendéghallgatói jogviszony keretében teljesített tárgyak beszámításáról a Kreditbizottság határoz. A tárgybeszámítás módjáról jelen Szabályzat 23. §-a rendelkezik.
6. A Kreditbizottság által befogadott és sikeresen teljesített tantárgyak a leckekönyvbe / NEPTUNba bevezetésre kerülnek. A kredit értéket - egyéb rendelkezés hiányában - az illetékes tantárgyfelelős oktató véleményének figyelembevételével a Kreditbizottság állapítja meg.
7. Más egyetemek (főiskolák) hallgatói az Egyetemen megtartott bármely tanrendi elfoglaltságon - a tantárgy felelős oktatójának történő mérlegelését követően - részt vehetnek, feltéve, hogy a részvételt objektív körülmények (pl. laboratóriumi férőhely hiánya) nem akadályozzák.
8. A 14. § nem alkalmazható az idegennyelvű képzésben résztvevő hallgatókra.
9. **§**
10. A külföldi részképzés az áthallgatás különleges esete. Ennek keretében az egyetem hallgatója legalább három hónapig külföldi felsőoktatási intézményben folytat tanulmányokat.
11. A külföldi részképzésben való részvételt − az előre benyújtott oktatási terv alapján, a személyes meghallgatást követően − az oktatási rektorhelyettes engedélyezi a hallgató számára. A hallgatóval a nemzetközi kapcsolatokért felelős rektorhelyettes köti meg a tanulmányi szerződést.
12. A külföldi részképzés megvalósulása esetén a tantárgyfelelős (szakvezető) javaslatára az OB tételesen rendelkezik a beszámítható tantárgyakról.
13. A tantervben előírt gyakorlatok külföldi teljesítéséhez a gyakorlat szervezéséért felelős vezető előzetes engedélye szükséges.
14. A 15. § nem alkalmazható az idegennyelvű képzésben résztvevő hallgatókra.

**Részismeretek megszerzése érdekében folytatott képzés**

1. **§**
2. Az Egyetem részismeretek megszerzése érdekében folytatott képzésre önköltséges (költségtérítéses) képzés keretében létesíthet hallgatói jogviszonyt azzal a személlyel, aki alap-, illetve mesterképzésben fokozatot és szakképzettséget igazoló oklevelet szerzett és egy felsőoktatási intézménnyel sem áll hallgatói jogviszonyban.
3. A hallgatói jogviszony külön felvételi eljárás nélkül, beiratkozással keletkezik.
4. A hallgató e jogviszonyára tekintettel nem jogosult további szakképesítés, illetve szakképzettség megszerzése érdekében tanulmányokat folytatni, átvételét kérelmezni, további (párhuzamos) hallgatói, vendéghallgatói jogviszonyt létesíteni, hallgatói jogviszonyát - az Nftv. 45. § (2) b) pontjában meghatározott ok kivételével - szüneteltetni, államilag támogatott/állami (rész)ösztöndíjas képzésre átvételét kérelmezni, támogatási időt igénybe venni.
5. A részismeretek megszerzése érdekében létesített hallgatói jogviszony időtartamát a jogszabályon alapuló juttatás, kedvezmény, szolgáltatás igénybevételére meghatározott időtartamba be kell számítani.
6. A 16. § nem alkalmazható az idegennyelvű képzésben résztvevő hallgatókra.

**II.**

**A TANULMÁNYOKRA VONATKOZÓ RENDELKEZÉSEK**

**A tanév időbeosztása**

**17. §**

1. Az Egyetemen az oktatás tanéves, ezen belül féléves rendszerben folyik. Az őszi félév általában szeptembertől a következő év január végéig, a tavaszi félév pedig februártól június végéig tart. A teljes képzési időn belül az oktatási időszakot - beleértve a szorgalmi időszakot, vizsgaidőszakot, a szakmai gyakorlati időt, valamint az őszi, tavaszi és nyári szünetet - a tantervek tanévi időbeosztásai határozzák meg. A tanév időbeosztásában a tanulmányok megkezdése előtt biztosítani kell, hogy a hallgató egyéni tanulmányi rendjét kialakítsa.
2. A félévek időbeosztását a Szenátus határozza meg a hallgatói önkormányzat véleményének figyelembevételével. Az oktatási idő beosztását – a HÖK egyetértésével és a Szenátus jóváhagyásával − tanévenként a rektor határozza meg.
3. Az esetleges félévközi ellenőrzések (zárhelyi dolgozatok, felmérések, részbeszámolók, stb.) időpontját a tantárgyi követelmények tartalmazzák. A teljes képzési időt tekintve a szorgalmi időszakok hossza 14-15 hét (beleértve az ünnepnapokat és a rektori szüneteket is). A vizsgaidőszakok hossza 6 hét. ”A”-típusú tantárgyakból vizsgát tenni – a kedvezményes tanulmányi rend és az idegennyelvű képzés kivételével – csak vizsgaidőszakban lehet.
4. A szünetek együttes hossza legalább 6 hét. A tavaszi (húsvéti) szünet időpontját a közoktatás tanévi időbeosztását is figyelembe véve kell meghatározni. Tanítási szünetek az oktatási időszakban a törvényes munkaszüneti napok. A felsoroltakon túlmenően a szorgalmi időszakban a rektor a hallgatói önkormányzat véleményének meghallgatásával további 6 nap tanítási szünetet engedélyezhet.
5. A tantermi órák időtartama legalább 45 perc. Minden tanóra után lehetőség szerint szünetet kell tartani, illetve lehetővé kell tenni, hogy a hallgatók a délelőtti és délutáni órák között ebédidőt kapjanak. Amennyiben az oktatás folyamatossága szükségessé teszi, az érintett hallgatói közösséggel egyetértésben a fentiek alól kivétel tehető.
6. A képzés megszervezhető teljes munkaidejű képzésként. A teljes idejű képzés félévenként legalább kettőszáz tanórából áll.
7. A teljes idejű képzést a nappali képzés munkarendje szerint kell megszervezni. A nappali képzés heti öt tanítási napból áll. Az oktatást munkanapokon kell megszervezni. Ettől a hallgatói önkormányzat egyetértésével el lehet térni.
8. A gyakorlatigényes alapképzési szakokon egy félévig tartó összefüggő szakmai gyakorlatot kell szervezni.
9. Az állatorvosi szakon a − 2006. szeptember 1-je után tanulmányait megkezdő hallgatók számára bevezetett − 11. félév a gyakorlati képzést szolgálja. A félév hosszát a tanévi időbeosztás határozza meg, az időszak magában foglalja az egyes gyakorlati szakaszokra előírt vizsganapokat is.

**A hallgató beiratkozási, bejelentkezési kötelezettsége**

**18. §**

1. A felvételt nyert hallgató, valamint más intézményből átvételt nyert hallgató köteles az Egyetem által meghatározott formában és időszakban beiratkozási kötelezettségének eleget tenni. A beiratkozásra a beiratkozási lap kitöltésével, hallgató általi aláírással, valamint hitelesítéssel kerül sor. A beiratkozási lap hitelesítése a tanulmányi osztályvezető által történik. Idegennyelvű képzésben a hitelesítést az adott évfolyamért felelős tanulmányi előadó végzi.
2. A felvett hallgató bármely képzési szinten és tagozaton csak személyesen iratkozhat be, kivéve az idegennyelvű képzésben.
3. A felsőbb éves hallgatók részére az Egyetem érvényesíti a hallgatói jogviszony fennállását tanúsító közokiratot, a diákigazolványt. Az első évfolyamos hallgatók számára a beiratkozás napja a rektor által, a tanév időbeosztásában előre kijelölt nap.
4. A hallgató minden képzési időszak előtt személyesen jelenti be, hogy az adott félévben folytatja, vagy szünetelteti tanulmányait, idegennyelvű képzésben email útján iratkozik be. A bejelentést/beiratkozást személyesen az aktív félévre vonatkozóan az adott félév szorgalmi időszaka első hetének végéig teheti meg, idegennyelvű képzés esetén, az egyetem honlapján meghirdetett határidőig. Ezt követően csak a pótdíj befizetése után, a szorgalmi időszak második hetének végéig lehetséges az adott félévre. Ezen időpont után már nem lehet beiratkozni az adott félévre.
5. A hallgatói jogviszony szüneteltetésére nem kerülhet sor a jogviszony létrejöttét (beiratkozást) követő első félévben, kivéve a 10.§ (3) bekezdésben meghatározott esetekben, illetve azon hallgatók esetében, akik korábbi tanulmányaikat a jogelőd SZIE ÁOTK-n végezték. Szünetel a hallgatói jogviszony akkor is, ha a hallgató a hallgatói jogviszonyból eredő kötelezettségeinek szülés, továbbá baleset, betegség, vagy más váratlan ok miatt, önhibáján kívül nem tud eleget tenni. Az újra felvett hallgatók kérhetik az első félév passziváltatását abban az esetben, ha a tantárgy akkreditáció kapcsán legalább 27 kredit értékben tantárgyat számíttatnak be az új hallgatói jogviszonyukba és az első félévben nincs olyan kötelező "A"-típusú tantárgy, amelyet fel tudnának venni.
6. A 11. félévi gyakorlatokra a tanévi időbeosztásban megjelölt időszakban kell bejelentkezni. Azok a hallgatók kezdhetik meg a 11. félévi gyakorlatot, akik eleget tettek a 10 félévre előírt minden tanulmányi kötelezettségüknek és legalább 270 kreditpontot gyűjtöttek össze. A 2011. szeptember 1-jét követően tanulmányaikat megkezdő hallgatók esetében 300 kredit (270 „A” típusú, 30 fakultatív ("B" és "C" típusú) tantárgy).
7. A gyakorlati helyekre a gyakorlati félév információs rendszerében kell regisztrálni, majd ezt követően az adott gyakorlati félévre személyesen és a NEPTUN-ban is be kell jelentkezni, valamint felvenni a gyakorlati félév tantárgyait. A hallgatók a regisztrációs folyamat során csak a Tanulmányi Osztály honlapjáról elérhető, az információs rendszerben található gyakorlati helyekből választhatnak, idegennyelvű képzésben résztvevő hallgatókra ez csak a magyarországi gyakorlati helyekre vonatkozik. A gyakorlati helyekre a hallgatókat – igényeik figyelembevételével – a gyakorlati félév koordinátora osztja be. Egy külsős gyakorlati helyen egy hallgató csak egy gyakorlati egységet tölthet. Az adott félév tekintetében jogvesztő hatályú a bejelentkezési határidő elmulasztása. Az idegennyelvű képzés esetében az idegennyelvű képzés hallgatói feltöltik a gyakorlati félév internetes felületére a gyakorlat moduljainak időrendjét tartalmazó dokumentumokat *(ún. Timeline)* és a befogadási nyilatkozatokat *(ún. Acceptance letters)*.
8. A beiratkozott, a további félévekben a bejelentkezett hallgató számára az adott félév aktív, a tanulmányait szüneteltető hallgató számára passzív. Valamennyi hallgatói jogra kiterjedő hallgatói jogviszony a beiratkozással jön létre és a bejelentkezéssel újul meg. A passzív félévben a hallgatói jogviszony – a jogszabályban meghatározott eseteket kivéve – szünetel.

Rendkívüli esetben (baleset, betegség vagy más váratlan ok miatt) a hallgató a szorgalmi időszak kezdetétől számított egy hónap alatt, idegennnyelvű képzés esetén a tájékoztatásra rendszeresített Students’s Guide-ba meghatározott határidőig személyesen vagy meghatalmazottja útján nyilatkozhat – a váratlan ok igazolására szolgáló eredeti dokumentum bemutatásával – az aktív félévre vonatkozó bejelentkezés visszavonásáról. A bejelentés visszavonásáról ebben az esetben az oktatási rektorhelyettes vagy a nemzetközi kapcsolatokért felelős rektorhelyettes dönt. A határidő elmulasztása esetén igazolásnak nincs helye, a bejelentést már nem lehet visszavonni.

1. Az első négy szemeszter 6 félév alatti teljesítési kötelezettségének elbírálása során nem vehetők figyelembe az aktív félévek közötti passzív félévek.
2. A beiratkozást a hallgató előzetesen indokolt kérelmére a magyar nyelvű képzés esetén az oktatásért felelős rektorhelyettes, az idegennyelvű képzésben résztvevő hallgató esetében a nemzetközi kapcsolatokért felelős rektorhelyettes későbbi időpontra engedélyezheti. A kérelemhez csatolni kell annak indokát tanúsító igazolásokat, illetve a nyilatkozatot. A kérelem teljesítése a jogszabályi keretek között feltételekhez köthető.
3. Minden félév kezdetén a hallgatónak eleget kell tennie – aktív, vagy passzív státuszra történő – bejelentkezési kötelezettségének, különben a hallgatói jogviszony megszűnik..

**Leckekönyv, törzslap, törzslap-kivonat**

1. **§**
2. Az egyedi sorszámmal ellátott, a nemzeti felsőoktatásról szóló 2011. évi CCIV. törvény egyes rendelkezéseinek végrehajtásáról szóló 87/2015. Korm. rendelet 41. § (3) szerinti adatokat tartalmazó papír alapú leckekönyv a tanulmányok és a végbizonyítvány igazolására szolgáló hitelesített okirat.
3. Az Egyetemen ugyanarról a személyről a hallgatói jogviszonyának fennállása alatt – a különböző képzési szinten egyidejűleg folytatott tanulmányok kivételével – egy leckekönyv vezethető.
4. Hitelesítéssel kell ellátni a leckekönyvben:

a) a hallgató személyes adatait, a képzési adatokat, valamint a hallgatói jogviszony létrejöttét tartalmazó részt a leckekönyv megnyitásakor,

b) a hallgató által az érintett félév vonatkozásában felvett tantárgyak, tantervi egységek adatait a legkésőbb október 14-ig, illetve március 14-ig bezárólag,

c) az érintett félévben felvett tantárgy, tantervi egység követelményeinek teljesítését tartalmazó részt a számonkérések formája szerint a felsőoktatási intézmény által meghatározott időpontban, és

d) a képzési időszak lezárását tartalmazó részt az érintett félévben legkésőbb a vizsgaidőszak utolsó napját követő tizedik napig.

1. A leckekönyv kitöltésére, valamint a már bekerült adatok törlésére, javítására a Tanulmányi Osztály magyar és idegennyelvű képzés tanulmányi előadói jogosultak. A törlést, javítást hitelesíteni kell. A félévi követelmények leckekönyvi adatait a félévet követően a felsőoktatási intézmény egyezteti a NEPTUN-ban szereplő adatokkal, eltérés esetén a leckekönyvben foglaltakat kell érvényesnek tekinteni.
2. Betelt leckekönyv esetén a hallgató részére újabb leckekönyvet kell kiadni úgy, hogy azt az eredeti leckekönyvhöz szétválaszthatatlanul hozzá kell fűzni, és a leckekönyvekben a hozzájuk rögzített leckekönyvek sorszámát fel kell tüntetni.
3. A hallgató részére hallgatói jogviszonyának megszűnésekor a leckekönyvet át kell adni. A leckekönyv átadásának tényét, idejét a törzslapra rá kell vezetni. Az irat átadását átadás-átvételi dokumentumon kell igazolni.
4. A vendéghallgatónak nem lehet külön leckekönyvet kiállítani, kivéve

a) ha abban a felsőoktatási intézményben, amelyben a hallgatói jogviszony fennáll, nincs papír alapú leckekönyv, vagy

b) a külföldi felsőoktatási intézményben hallgatói jogviszonnyal rendelkező vendéghallgató részére.

1. A felsőoktatási intézmény a hallgatói jogviszony fennállása alatt az elveszett vagy megsemmisült leckekönyv pótlására a törzslap alapján új leckekönyvet állít ki.
2. A törzslap a hallgató személyes és tanulmányi adatainak nyilvántartására szolgál a törzslapon megjelölt hallgatói jogviszonyhoz kapcsolódóan, amely a 87/2015. Korm. rend. 36. § (2) szerinti adatokat tartalmazza.
3. Az Egyetemen ugyanarról a személyről az adott hallgatói jogviszonyához kapcsolódóan – minden jogviszony típus esetén – egy törzslap vezethető. A hallgatói jogviszony megszűnése után, újabb jogviszony létesítésekor új törzslapot kell nyitni.
4. A törzslapok egyedi sorszámmal rendelkeznek, amit a NEPTUN automatikusan generál.
5. A papír alapú törzslap minden lapján fel kell tüntetni a felsőoktatási intézmény nevét és intézményi azonosítóját, a hallgató nevét és hallgatói azonosító számát, a törzslap sorszámát.
6. A törzslapot a hallgatói jogviszony megszűnését követő három hónapon belül kell hitelesíteni. A hitelesítés a szabályzatban meghatározottak szerint történik.

(14) A lezárt és hitelesített törzslapot ki kell egészíteni és újra kell hitelesíteni akkor, ha

a) a hallgatói jogviszony megszűnését követően kerül sor a szakdolgozat, diplomamunka, a záróvizsga, a nyelvi követelmény teljesítésére, illetve az oklevél, oklevélmelléklet kiállítására,

b) a törzslapban nyilvántartott adatokban módosítás szükséges hiba javítása vagy adatváltozás átvezetése miatt,

c) az oklevél javítására, másodlat kiadására vagy az oklevél érvénytelenítésére kerül sor.

1. Az illetékes kar a törzslap részeit a törzslaptól külön a szabályzatában meghatározott módon is tárolhatja azzal, hogy a törzslapon szerepeltetni kell a tárolt részek fellelhetőségét.
2. A megsemmisült vagy elveszett törzslap helyett – a rendelkezésre álló nyilvántartás, illetve iratok és adatok alapján – póttörzslapot kell kiállítani.
3. Hallgatói jogviszony megszűnésekor az Egyetem a 87/2015. Korm. rend. 36. § (10) szerinti tartalommal törzslap-kivonatot állít ki:

a) hivatalból a tanulmányát végbizonyítvány (abszolutórium) nélkül befejező hallgató részére, amennyiben legalább egy félévet aktív hallgatóként teljesített,

b) kérelemre a végbizonyítványt szerzett, de tanulmányát oklevél megszerzése nélkül befejező hallgató részére,

c) kérelemre a szakirányú továbbképzésben oklevelet szerzett hallgató részére.

1. A törzslap-kivonat hitelesítése a szabályzatban meghatározottak szerint történik. Azon hallgató részére, akinek az Egyetem leckekönyvet ad ki, hitelesített törzslapkivonatot nem kell kiadni.
2. A tanulmányát végbizonyítvány (abszolutórium) nélkül befejező hallgató részére kiállított törzslap-kivonat átadását a törzslapra rá kell vezetni. Az irat átadását átadásátvételi dokumentumon kell igazolni.

**Tantárgyak meghirdetése, felvétele**

1. **§**
2. A hallgató - egyéb adminisztrációs és nyilvántartási feladatok teljesítése mellett - hallgatói jogviszonyának minden félévben a NEPTUN-ban felveszi a mintatanterv által felkínált, egyéni tanulmányi rendjébe beillesztett kötelező, kötelezően választható és szabadon választható tantárgyakat. A hallgatók a tantárgyakat az előtanulmányi rendnek megfelelően vehetik fel. Idegennyelvű képzésben a tanulmányi előadó veszi fel a hallgatót a mintatantervben meghatározott kötelező tantárgyakra. A hallgató minden félévben tantárgyait kizárólag az oktatók hallgatói értékelését követően veheti fel.
3. Az Egyetem biztosítani köteles, hogy a hallgató a tanulmányai során az adott félévben a szakra előírt összes kreditet húsz százalékkal meghaladó, kredit szerzésére alkalmas tantárgyak közül választhasson (B és C tantárgyak).
4. Az intézmény köteles meghirdetni az indított szakok kötelező (A) és a kötelezően választható (B) tantárgyait. A vizsgával záruló tantárgyak meghirdethetőek a tanórák megtartásával és anélkül is. A tanórák megtartása nélküli meghirdetés esetén (vizsga- kurzus) a tantárgyból csak vizsgázni lehet, a félévközi követelmények nem teljesíthetők. Ilyen esetben a tantárgy felvételének előzetes követelménye a tantárgy félév végi aláírásának megléte NEPTUN-ban és leckekönyvben. A gyakorlati jegyre végződő tantárgyak meghirdethetőek a tanórák megtartásával és aláírás megléte esetén a nélkül is, vizsga-kurzusként.
5. A vizsgával záruló kötelező tantárgyakat minden félévben meg kell hirdetni. A mintatanterv szerinti aktuális félévükben elegendő számú kurzusuk meghirdetésével, míg a követő félévükben legalább a vizsgázás lehetőségével.
6. Az oktatási szervezeti egységek javaslata alapján a megelőző félév vizsgaidőszakának vége előtt legalább két héttel a NEPTUN-ban közzéteszik a következő félévben:

* kurzusok indításával meghirdetendő tantárgyakat, (azok oktatóit, az indításukhoz szükséges minimális és a fogadható jelentkezők maximális számát, az esetleges túljelentkezés esetén a rangsorolási szempontokat, ill. azok követelményrendszerét),
* a csak vizsgával meghirdetendő tantárgyakat.

1. Egy adott kurzuson fogadható hallgatók száma korlátozható a foglalkozást vezető oktató ésszerű teherbírása, a rendelkezésre álló taneszközök korlátozott száma, és egyéb objektív okok alapján.
2. A hallgatók joga (a tantervi előírások figyelembevételével) a tantárgyak, az oktatók megválasztása, a párhuzamosan meghirdetett tanórák közötti választás.
3. Ha egy felvett tantárgy kreditjeit a hallgató nem tudta megszerezni az adott félévben, egy későbbi félévben a tantárgyat újra felveheti. Ha a félévközi követelmények megfelelő szintű teljesítését az oktatási szervezeti egység aláírással igazolta, a hallgatónak csak vizsgáznia kell a következő félévben. A hallgató kérheti az aláírás megszerzésének újbóli lehetőségét is, ha a tantárgy a tanórákat megtartva kerül meghirdetésre. Utóbbi esetben a megszerzett aláírás érvényét veszti, a félévközi követelményeket ismét teljesíteni kell.
4. Az Egyetemen az államilag támogatott/állami (rész)ösztöndíjas hallgatói jogviszonyban lévő hallgató részére biztosítani kell, hogy tanulmányai során az oklevél megszerzéséhez előírt összes kredit legalább öt százalékáig, az intézmény szervezeti és működési szabályzata alapján szabadon választható tárgyakat vehessen fel – vagy e tárgyak helyett teljesíthető önkéntes tevékenységben vehessen részt,–, továbbá az összes kreditet legalább húsz százalékkal meghaladó kreditértékű tantárgy közül választhasson.
5. Biztosítani kell, hogy a hallgató egyéni tanulmányi rendjében – külön önköltség, illetve térítési díj fizetése nélkül –
   1. az összes előírt kreditet tíz százalékkal meghaladó kreditértékű tárgyat, továbbá azt, hogy
   2. az összes előírt kredit tíz százalékáig terjedően nem magyar nyelven oktatott tárgyat teljesítsen. A magyar nyelven oktatott tárgyak esetén az idegennyelvű képzés hallgatóit is megilleti ez a lehetőség.

E kreditek választása fölötti további kreditekért a hallgató kreditenként a Hallgatói Juttatások és Térítések Szabályzatában meghatározott összeget fizet.

1. Az egyes képzési szintek és tagozatok szervezéséért felelős szervezeti egységek a mintatanterveket valamennyi első éves hallgató számára megadják. A mintatantervek minden esetben tartalmazzák a tantárgyak sikeres lezárása esetén megszerezhető mennyiségű kredit számok értékét.
2. A leckekönyv okirat, abban javítást – annak egyértelmű jelölésével – csak a vizsgáztató és a Tanulmányi Osztály előadója végezhet.
3. A leckekönyv felvételének és leadásának szabályai a következők:
   1. hallgató a leckekönyvét annak megnyitásakor kapja meg;
   2. a tantárgyfelvételre a szorgalmi időszak második hetének utolsó napjáig kerülhet sor a NEPTUN rendszeren keresztül;
   3. a NEPTUN-rendszerbe felvett fakultatív tantárgyat a leckekönyv leadása után törölni csak a szorgalmi időszakban – törölt tantárgyanként befizetett szolgáltatási díj mellett – lehet. A vizsgaidőszakban tantárgyat töröltetni már nem lehet;
   4. a leckekönyvet a hallgató a vizsgaidőszak megkezdése előtt 1 héttel veheti fel a Tanulmányi Osztálynál, ha a felvétel időpontjáig befizette az esedékes tandíjat, költségtérítést;
   5. a hallgató köteles a leckekönyvbe a vizsgaidőszak alatt valamennyi tanulmányra vonatkozó értékelést beíratni, a vizsgáztató köteles beírni a jegyet a vizsgaidőszak utolsó napjáig;
   6. a hallgató a leckekönyvét legkésőbb a vizsgaidőszak utolsó napját követő 3. munkanapig köteles leadni a Tanulmányi Osztályon. Vizsgaidőszakon kívül engedélyezett vizsga (fakultatív tantárgy) esetén a leckekönyvet 1 nappal a vizsga előtt lehet felvenni és legkésőbb a vizsgát követő napon le kell adni;
   7. leckekönyvnek határidőn túli leadása esetén szolgáltatási díjat kell fizetni.
4. Azoknál a tantárgyaknál, ahol a hallgató a tantárgyi követelmények teljesítését igazoló aláírást és/vagy vizsgajegyet nem íratta be (nem szerezte meg) „NEM TELJESÍTVE” feliratú pecsétet ütnek be a vizsgaidőszak lezárását követően.
5. A tantárgyi tematikát minden félévben fel kell tölteni (frissíteni) a NEPTUN-ba.
6. A tantárgyi követelményrendszer tartalmazza:
7. a foglalkozásokon való részvétel előírásait;
8. a félévközi ellenőrzések (zárthelyi dolgozatok, beszámolók) számát, követelményeit és időpontját;
9. a félévközi ellenőrzések távollét miatti pótlásának, valamint a félév aláírásának megtagadását jelentő esetben a kérdéses anyagrész ismételt teljesítésének lehetőségét és feltételeit;
10. a félévvégi (gyakorlati) jegy és vizsgajegy kialakításának módját;
11. azon tan- és segédanyagok jegyzékét, amelyekből a tananyag elsajátítható;
12. a tárgyhoz rendelt kreditpontokat;
13. az előtanulmányi rendet,
14. a félévi aláírás és vizsgára bocsátás feltételeit.

(16) A (12) bekezdés c) és g) pontjai az idegennyelvű képzésben résztvevő hallgatókra nem alkalmazhatóak.

1. **§**
2. Lehetővé kell tenni, hogy a tantárgyak kiválasztásához a hallgatóknak kellő idő álljon rendelkezésükre. Ennek érdekében a felvehető tantárgyakat a szorgalmi időszak megkezdése előtt lehetőleg két héttel meg kell hirdetni és a szorgalmi időszak második hetének utolsó napjáig a tárgyfelvételt le kell zárni. Ezt követően a Tanulmányi Osztály lezárja a tantárgyfelvételt a leckekönyvben, illetve a NEPTUN-ban. A lezárt leckekönyvbe további tantárgyfelvételre, illetve felvett tantárgy törlésére nincs lehetőség, kivéve, ha a rektor kivételesen engedélyezi félév közben tantárgy meghirdetését.
3. Fakultatív tantárgyat választani a NEPTUN-ban aktuálisan meghirdetett tantárgyak alapján lehet. A hallgató fakultatív tantárgyat más felsőoktatási intézményben is felvehet, ennek vizsgaeredménye azonban csak a tantárgy akkreditáltatása után számítható be a tanulmányi átlagba.
4. A tantárgyat gondozó tanszék/intézet köteles tájékoztatást adni:
5. a kellő számú jelentkező hiányában nem induló tantárgyakról,
6. azokról a tantárgyakról, amelyekre túljelentkezés miatt nem volt elfogadható valamennyi hallgató jelentkezése. Ebben az esetben a tárgyat meghirdető oktatási szervezeti egység köteles a jelentkezettek rangsorolt listáját és várakozók listáját is közzétenni.
7. A tantárgy indításához szükséges létszámot az Egyetem határozza meg. Az adott félévre meghirdetett fakultatív tantárgyakat abban az esetben kell indítaniuk a tanszékeknek, ha a jelentkezők száma állatorvos szakon legalább 5 fő, biológia BSc/biológus MSc szak esetében legalább 4 fő, idegennyelvű képzés esetén legalább 15 fő. Ennél kevesebb jelentkező esetén a tantárgy indításáról a tantárgyfelelős dönt, de díjazás megállapítása nem megengedett. A döntésről minden meghirdetett fakultatív tantárgy vonatkozásában a tanszékeknek (tantárgyfelelősöknek) írásban értesítenie kell a Tanulmányi Osztályt a szorgalmi időszak harmadik hetének utolsó munkanapjáig.
8. A tantárgyat felvenni a szorgalmi időszak második hetének utolsó munkanapjáig lehet.Amennyiben a hallgató nem vette fel a számára szükséges tantárgyat a NEPTUN-ban, abban az esetben − legkésőbb október 10-ig illetve március 10-ig − kérelemmel fordulhat az oktatási rektorhelyetteshez, aki különeljárási díj ellenében engedélyezheti az utólagos tantárgyfelvételt. Ezután már nincs lehetőség utólagos tantárgyfelvételre. A tantárgyfelvétel időszakában a tantárgyakat meghirdető oktatók kötelesek - az időpont-egyeztetések végett - legalább két fogadóórán a hallgatók rendelkezésére állni.
9. Egy már teljesített tantárgyat (kurzust) felvenni és azt újra teljesíteni nem lehet, továbbájavítás céljából nem lehetséges újból felvenni tantárgyat, kivéve az idegennyelvű képzésben.
10. A 21. § (1)-(2) bekezdése, valamint az (5) bekezdés az idegennyelvű képzésben résztvevő hallgatókra nem alkalmazhatók.

**Tájékoztatás a követelményekről**

1. **§**
   1. A rektor gondoskodik a hallgatónak a tanulmányai folytatásához, megtervezéséhez szükséges adatokat tartalmazó – magyar nyelvű képzés esetén, magyar nyelven, idegen nyelvű képzés esetén, az idegen nyelvű - intézményi és tanulmányi tájékoztató elkészítéséről. Az intézményi és tanulmányi tájékoztatót hagyományos és elektronikus információhordozón is elérhetővé kell tenni a hallgatók számára oly módon, hogy annak valamennyi módosítása és a változás beállításának hatálya a jogviszonyuk fennállása alatt egyértelműen követhető legyen. Az intézményi és tanulmányi tájékoztatóban az Egyetemre vonatkozó általános és a szakonkénti tudnivalókat elkülönítve kell megjeleníteni. Az intézményi és tanulmányi tájékoztatót évente aktualizálni kell, és azt a honlapon elérhetővé kell tenni a hallgatók részére.
   2. Az intézményi és tanulmányi tájékoztatók Egyetemre vonatkozó általános tudnivalókat ismertető részét úgy kell összeállítani, hogy a hallgató megismerhesse belőle:

a) az Egyetem nevét, címét, intézményi azonosítóját;

b) az Egyetem általános jellemzőit; a magyar állami (rész)ösztöndíjjal támogatott képzés sajátos feltételeit;

c) a hallgatói követelményrendszert, vagy annak elektronikus elérését;

d) a tanév és a képzési időszakok időbeosztását a hallgatókra vonatkozó meghatározó dátumokkal;

e) a hallgatók tanulmányi ügyeinek intézési rendjét, a félfogadási időpontokat;

f) a záróvizsgára való jelentkezés rendjét, a záróvizsga részeit;

g) az intézményi mobilitási, illetve fogyatékossággal élő hallgatókkal foglalkozó koordinátor nevét és elérhetőségét, tevékenységük rövid ismertetését;

h) a hallgatói jogorvoslat rendjét;

i) a tanulmányi tanácsadáshoz, illetve az életpálya-tanácsadáshoz való hozzáférés módját;

j) a beiratkozási és bejelentkezési eljárás leírását;

k) a külföldi hallgatók részére szóló sajátos információkat (különösen tartózkodási engedély megszerzése, az Egyetemre való bejutás feltételei, a megélhetési költségek, egészségügyi ellátás, biztosítás);

l) az Egyetem által kiróható szolgáltatási díjakat és az önköltség összegét, a képzésre vonatkozó szerződések általános feltételeit;

m) a kollégiumi, diákotthoni elszállásolási lehetőségeket;

n) a könyvtári és számítógépes szolgáltatásokat;

o) a sportolási lehetőségeket, a szabadidős tevékenység lehetőségeit.

A felsőévesek a Tanévi tájékoztatóban bekövetkezett változásokról a honlapon tájékozódhatnak. Az idegennyelvű képzésben a hallgatók megkapják a tanév tájékozatóját (Students’ Guide).

* 1. Az intézményi és tanulmányi tájékoztatók a képzésekre vonatkozó tudnivalókat tartalmazó részét úgy kell összeállítani, hogy a hallgató az ajánlott tantervéhez kapcsolódóan az adott félévi tárgyfelvételt megelőző szorgalmi időszak befejezése előtt megismerhesse belőle:

a) az adott képzési időszakban hallgatói jogviszonyt létesített hallgatókra vonatkozó ajánlott tantervet, amely tartalmazza a képzési és kimeneti követelményekben meghatározott ismeretkörök tantárgyi, tantervi egységek szerinti megvalósítását a képzési és kimeneti követelményekben meghatározott képzési idő bontásában, az előtanulmányi kötelezettségeket, a tantárgyak, tantervi egységekhez rendelt kreditértékeket, kritérium követelményeket, a hallgatói teljesítményértékelés módjait, a záróvizsgára bocsátás feltételeit;

b) az adott szakon a szakirányra kerülés feltételeit, a komplex vizsgát alkotó tárgyakat, a végbizonyítvány (abszolutórium) követelményeit, a szakdolgozat tartalmi és formai követelményeit, a záróvizsgák tartalmi követelményeit, a záróvizsga eredmény megállapításának módját, a diplomaminősítés összetevőit és kiszámításának módját;

c) az adott szakon a kötelező szigorlatok számát, a szigorlatot alkotó tantárgyak neveit és a szigorlat félévét;

d) a kötelező és kötelezően választható, szabadon választható tantárgyak, tantervi egységek (a továbbiakban együttesen: tantárgy) mindegyikére vonatkozóan:

- a tantárgy megnevezését, tanóra számát, kreditértékét, kódját, ajánlott tanterv szerinti félévszámot, meghirdetési gyakoriságát,

- az oktatás nyelvét, ha az nem magyar,

- az előtanulmányi kötelezettségeket,

- a tantárgy kötelező vagy kötelezően választható, szabadon választható tantárgyként való besorolását,

- a tantárgy órarendi beosztását,

- a tantárgy felelősét, és a tantárgy előadóját,

- a tantárgy szakmai tartalma elsajátításának célját,

- a tantárgy olyan leírását, amely lehetővé teszi az Nftv. 49. § (5) bekezdése szerinti döntéshozatalt, tartalmazza a megszerzendő ismeretek, elsajátítandó alkalmazási (rész)készségek és (rész)kompetenciák (attitűdök, nézetek, önállóság és felelősségvállalás) leírását,

- az évközi tanulmányi követelményeket,

- a megszerzett ismeretek, elsajátított (rész)készségek és (rész)kompetenciák (attitűdök, nézetek, önállóság és felelősségvállalás) értékelési módjait, azok ütemezését

- az ismeretek, készségek és kompetenciák (attitűdök, nézetek, önállóság és felelősségvállalás) elsajátításához rendelkezésre álló tanulmányi segédanyagokat, és

- az ajánlott irodalmat.

* 1. Az Egyetem a NEPTUN-ban biztosítja, hogy minden hallgatója megfelelő információt kapjon az egyetemi kreditrendszerről és annak szabályairól. Az információs anyagot az ECTS (European Credit Transfer System) elveinek megfelelően kell elkészíteni magyar és angol nyelven, segítve vele külföldi hallgatók magyarországi tanulmányait, külföldön történő továbbtanulását és magyar hallgatóink külföldi tanulmányainak hazai elismerését.
  2. A tájékoztatás érdekében a hallgatók részére az Egyetem Szervezeti és Működési Szabályzatát, a Tanulmányi és Vizsgaszabályzatot, és más, a hallgatókat is érintő fontosabb szabályzatokat, szakok képzési célját, a követelményeket, a tantervi előírásokat és a meghirdetett tantárgyak programját tartalmazó kivonatokat (összefoglalókat) a Tanulmányi Osztályon, a hallgatói önkormányzatoknál, és lehetőség szerint a honlapokon**,** illetve a könyvtárban hozzáférhetővé kell tenni.
  3. Az egyes tantárgyak, illetve gyakorlatok vagy egyéb oktatási formák tartalmára, a tanulmányi és vizsgakövetelményeire stb. vonatkozó ismereteket a felelős oktatási szervezeti egységnek a félév első foglalkozásán az információs anyagok adta tájékoztatáson túlmenően szóban ismertetnie kell és azt egyidejűleg írásban a helyben szokásos módon ismertetni kell (ki kell függeszteni az oktatási szervezeti egység hirdetőtábláján, vagy a tanszéki honlapon). Amennyiben a kifüggesztett követelményrendszer eltér a Szabályzattól, a kifüggesztést követő két héten belül beérkezett hallgatói észrevételt a felelős oktatási szervezeti egységnek 8 napon belül orvosolnia kell.
  4. Az új tantárgyi követelményeket az oktatási, szervezeti egységek készítik el és az OB, illetve az illetékes hallgatói képviselet véleményének az ismeretében a Szenátus dönt az előterjesztett követelmények jóváhagyásáról, ill. megváltoztatásáról.

**Korábban szerzett tanulmányi pontok beszámítása, helyettesítő tantárgyak elfogadása**

1. **§**
   1. Az Egyetemen el kell ismerni azon tantárgyak kreditjeit, melyet a hallgató olyan intézményben szerzett, amellyel az Egyetemnek, érvényes kredit-egyenértékűségre vonatkozó szerződése van.
   2. Amennyiben a hallgató tanulmányi pontjait az Egyetem kredittarifa rendszerétől eltérő kredittarifát alkalmazó intézményben szerezte (pl. külföldi képzésben), az átváltást a kredittarifa szerinti arányok alapján kell végezni. Az átváltás eredményeként csak egész kredit adható, a fölfelé kerekítés nem érvényesíthető.
   3. Olyan tantárgyak kreditjei esetében, amelyekre vonatkozóan az Egyetem nem rendelkezik kredit-egyenértékűségi szerződéssel, az elismerés tantárgyi program alapján, kizárólag a kredit megállapításának alapjául szolgáló ismeretek összevetésével történik. Valamely tantárgy, tantárgyak egy másikkal helyettesíthető, ha a helyettesítő tantárgy kreditjeinek száma nem kisebb a helyettesített tantárgy kreditjeinél, és programja legalább 75%-ban megfelel a helyettesített tantárgy programjának.
   4. Ha valamely tantárgy nem elégíti ki a (3) bekezdésben meghatározott kritériumokat, de a tantárgy programja szerint 25%-nál nagyobb az azonosság, a hallgató különbözeti vizsga iránti kérelemmel élhet. A különbözeti vizsgára vonatkozó határozatot a tantárgyfelelős véleménye alapján a Kreditbizottság hozza. A határozatnak ki kell terjednie a tantárgy-különbözet tematikai területeire, azok teljesítési és számonkérési formájára, valamint a különbözeti tárgy kreditértékére. A kreditérték meghatározásánál úgy kell eljárni, hogy a helyettesítő tárgyból elfogadott és a különbözeti tárgyfejezetek alapján meghatározott kredit összege a helyettesíteni kívánt tantárgy kreditértékét elérje. A végleges vizsgajegyet a kreditarányok súlyozásával kell meghatározni. A végleges vizsgajegyet a különbözeti vizsgát végző vizsgáztató határozza meg, és vezeti a leckekönyvbe/NEPTUN-ba.
   5. Az engedélyezésről a Kreditbizottság dönt. A Kreditbizottság dönt továbbá a vonatkozó tantárgy akkreditálásáról, és előírhatja különbözeti vizsga letételét is. Az idegennyelvű képzés esetén a nemzetközi kapcsolatokért felelős rektorhelyettes dönt.
   6. A hallgató az adott félévre való beiratkozáskor kérheti a más karon, felsőoktatási intézményben felvett tantárgy vagy korábban teljesített tantárgy akkreditálását. A kérelmet − a tantárgyfelvételi időszak utolsó napjáig − a Tanulmányi Osztályhoz kell benyújtani. Az akkreditálást a Kreditbizottság végzi, azzal, hogy az akkreditált tantárgyak csak a teljes képzési időre számított súlyozott átlagszámításnál vehetők figyelembe, az egyes félévekben az ösztöndíjindex (kreditindex) számításánál csak az adott félévben felvett és a vizsgakötelezettség teljesítésével befejezett tantárgyakat számítják be.
   7. Tantervhez kapcsolódó követelmény teljesítéséhez csak olyan tantárgy vehető figyelembe, amely különbözik a teljesítéshez már figyelembe vett valamennyi tantárgytól.
   8. A hallgató kérheti a más felsőoktatási intézményben felvenni tervezett, vagy korábban teljesített tantárgy(ak) befogadását. A befogadásról szóló döntést az (1)-(6) bekezdések figyelembevételével a Kreditbizottság hozza. A Bizottság döntése ellen a Szabályzat 4.§-a szerint lehet felülbírálati kérelemmel élni.
   9. Külföldi tanulmányokban szerzett tantárgyak (helyettesítő tárgyak) esetében az országos kredittarifát kell érvényesíteni, és az ECTS elvei szerint kell eljárni.
   10. Amennyiben a helyettesítő tantárgyhoz a tantervnek megfelelő kredit rendelhető, akkor a helyettesítő tantárgy érdemjegyét el kell fogadni. Ha a helyettesítő tárgyhoz több érdemjegy tartozik, ezek kerekített átlagát kell figyelembe venni.
   11. Tanulmányi követelmény teljesítéseként korábbi tanulmányokat és munkatapasztalatokat is el lehet ismerni. A munkatapasztalat alapján beszámítható kreditek száma legfeljebb harminc lehet.
   12. A hallgató a végbizonyítvány (abszolutórium) megszerzéséhez – a felsőoktatási intézményben folytatott, illetve más korábbi tanulmányok, továbbá az előzetesen megszerzett tudás kreditértékként való elismerése esetén is – a tanulmányi és vizsgaszabályzat szerinti kreditet, de legalább a képzés kreditértékének harmadát az adott intézményben köteles teljesíteni.
   13. Egy adott ismeretanyag elsajátításáért egy alkalommal adható kredit. A kreditelismerés – tantárgy (modul) előírt kimeneti követelményei alapján – kizárólag a kredit megállapításának alapjául szolgáló tudás összevetésével történik. El kell ismerni a kreditet, ha az összevetett tudás legalább 75%-ban megegyezik. A tudás összevetését a Kreditbizottság végzi.

(14) Az idegennyelvű képzésben résztvevő hallgatók kreditelismerésről a tanszékvezető javaslatára a nemzetközi rektorhelyettes dönt. A tanszékvezető véleménye alapján a külföldi hallgató egyéni tanulmányi rendet kap az idegennyelvű képzés tanulmányi csoporttól, amely tartalmazza a teljes egészében vagy részlegesen elismert tanulmányok listáját, az erről szóló döntést a nemzetközi rektorhelyettes hozza.

**Kedvezményes tanulmányi rend**

1. **§**
2. Kedvezményes tanulmányi rendet meghatározott időre, alkalmanként legfeljebb 2 félév időtartamra kérhet a hallgató az indok megjelölésével.
3. A kedvezményes tanulmányi időbeosztásra vonatkozó kérelmet a szorgalmi időszak első két hetében lehet benyújtani − az oktatási rektorhelyettesnek címezve − a Tanulmányi Osztályon, megjelölve a kérelem indokát és az igényelt kedvezményeket.
4. A kedvezményes tanulmányi időbeosztás engedélyezéséről és feltételeiről átadott jogkörként az oktatásért felelős rektorhelyettes dönt.
5. Kedvezményes tanulmányi rendet az állatorvosi és a biológus BSc képzésen az oktatási rektorhelyettes engedélyezhet, a legalább 4 félévet lezárt, kiváló teljesítményt nyújtó (folyamatosan legalább 4,50 tanulmányi átlageredményt elérő) hallgatónak, valamint annak, aki részképzés jellegű tanulmányok folytatása céljából külföldi felsőoktatási intézményben folytat tanulmányokat.
6. A biológus mesterszakon (MSc) azoknak a hallgatóknak nem kell külön kérelmet benyújtaniuk, akik az első két félév során a biológia alapképzés (BSc) tantárgyaiból vizsgára kötelezettek. Számukra a kedvezményes tanulmányi rend az MSc-s előadások max. 1/3-ának kötelező látogatása alól ad felmentést. A BSc-s tárgyak esetében csak vizsgakötelezettségük van, előadás látogatási nincs. Az MSc-n és a BSc-n minden gyakorlatot és szemináriumot teljesíteni kell, de ha van rá lehetőség (hely, idő stb.), akkor megválasztható a csoport.
7. Benyújtott kérelme alapján kedvezményes tanulmányi rend igénybevételével folytathatja tanulmányait az a hallgató, aki részképzés jellegű tanulmányok folytatása céljából külföldi felsőoktatási intézményben tanul. Kérvényét kiutazása előtt kell benyújtania.
8. A hallgató sporttevékenysége alapján is kérheti a kedvezményes tanulmányi rendet. Ebben az esetben a sportegyesület vezetője nyújtja be a kedvezményes tanulmányi rendre vonatkozó kérelmet, részletezve azt, hogy milyen elfoglaltságot jelent a sporttevékenység a hallgató számára.
9. Kedvezményes tanulmányi rend indokolt esetben egészségi állapotra (pl. szülés) vagy − átvett hallgatók esetében − más felsőoktatási intézményben végzett tanulmányokra tekintettel is kérelmezhető.
10. Az engedély alapján a hallgató részleges felmentésben részesülhet a kötelező foglalkozásokon való részvétel alól, leteheti vizsgáit a vizsgaidőszakon kívül is.
11. A biológia alap-, illetve a biológus mesterszakos hallgatók számára a kedvezményes tanulmányi rend az előadások kötelező látogatása alól mentesít. A gyakorlatokat, szemináriumokat teljesíteni kell.
12. A kedvezményes tanulmányi rendre szóló engedély csak meghatározott időszakra érvényes.
13. A kedvezményes tanulmányi időbeosztás alapján tanulmányokat folytató hallgatónak is teljesítenie kell valamennyi tantárgyból a tantervben előírt tartalmi (elméleti és gyakorlati) követelményeket.
14. Indokolt esetben kedvezményes tanulmányi időbeosztásra vonatkozó engedély visszavonható.

**III.**

**AZ ISMERETEK ELLENŐRZÉSÉVEL KAPCSOLATOS**

**RENDELKEZÉSEK ÉS A LECKEKÖNYV ALÁÍRÁSA**

**Részvétel a foglalkozásokon**

1. **§**
2. Az előadások a képzési folyamat szerves részét képezik, így az Egyetem a hallgatóktól elvárja az azokon való részvételt. Az ismeretek ellenőrzése az előadásokon elhangzott ismeretanyagra is kiterjed.
3. Az előadásokon való részvétel kötelező, a tanszékeknek gondoskodni kell a regisztrált hiányzások nyilvántartásáról. A nyilvántartásokat a következő félév végéig kell megőrizni, és lehetővé kell tenni a hallgató számára a nyilvántartásba történő betekintést. Egy hallgatónak tantárgyanként csak három igazolatlan hiányzása lehet egy félévben. A hiányzás igazolásának módját a tanszék határozza meg és a félév előtt a tantárgyi követelményrendszerrel együtt hirdeti ki.
4. A külföldi képzésben résztvevő hallgató igazolás és indokolás nélkül a tanórák 25%-ról hiányozhat. Az előre beosztott klinikai munka nem minősül hiányzásnak, de az elmulasztott órát pótolni szükséges. A hiányzások számát a jogszabályoknak megfelelően a tanszéki tájékoztató tartalmazza.
5. A 11. félévi gyakorlatokról hiányozni csak a hiányzás okának a gyakorlatvezető és a klinikai rektorhelyettes egyidejű értesítése mellett lehet. A hiányzást mindkét helyen igazolni kell. A hallgató a gyakorlatok ideje alatt heti 5 napon, napi 8 órás munkaidőre kötelezett. A munkaidőt a gyakorlatvezető beosztása szerint a rendelési időkhöz, a gyakorlat típusához igazodva kell letölteni. A gyakorlati félév során a hallgatónak max. 2 hét igazolt hiányzása lehet. Ennek pótlása kizárólag a gyakorlati félévet követő 2 hetes vizsgaidőszakban történhet. Két hétnél hosszabb hiányzás esetén újra fel kell venni a tantárgyat a következő 11. félévben.
6. A TDK- konferencia napján nem ellenőrizhető az óralátogatás az előadásokon.
7. A gyakorlati foglalkozásokon való részvétel - a tantárgyi követelményrendszer előírásaitól függően - kötelező.
8. Az egyetemen kötelező tantervben előírt gyakorlatok, ill. plenáris gyakorlatok látogatása. Kivételt képeznek ez alól, akik igazoltan ügyeleten vannak, de nekik is pótolni kell az emiatt elmaradt gyakorlatot. A gyakorlatokon való jelenlétet az oktatónak egyértelmű módon kell ellenőriznie és nyilvántartania.
9. A gyakorlati foglalkozásokról távolmaradó hallgató féléve (a tantárgyhoz kapcsolódó követelmény teljesítése, a kredit megszerzése) csak az elmulasztott gyakorlat pótlása után ismerhető el. Az elmulasztott gyakorlat pótlására lehetőséget kell biztosítani a hallgató számára a szorgalmi időszakban. A gyakorlati foglalkozások összóraszámának 30%-át meghaladó hiányzás esetén nem engedélyezhető az elmulasztott gyakorlatok pótlása, a hallgató tehát nem szerezheti meg az adott tantárgy kreditpontját.
10. Nem számít hiányzásnak, ha a hallgató valamely tanulmányi hétre előírt gyakorlatát kellő indoklással és tanszéki engedéllyel, illetve ha ügyeletét, vagy klinikai gyakorlatát a hivatalos beosztás szerint ugyanazon héten egy másik hallgatói csoport foglalkozásán teljesíti.
11. A gyakorlat pótlásának rendjét a tantárgy oktatási felelőse, módját a gyakorlatvezető határozza meg az érintett hallgatókkal egyeztetve. Az Egyetemen kívüli helyen teljesítendő (ún. külső) gyakorlat pótlási rendjének megállapításához az illetékes gyakorlatvezető javaslata alapján a tanszékvezető jóváhagyása szükséges.
12. A 2013/2014. tanévtől tanulmányaikat első évfolyamon teljes idejű alap-, illetve egységes, osztatlan képzésben megkezdő hallgatók számára – ha a képzési kimeneti követelmény másként nem rendelkezik- tanrendben előírt módon a testnevelés órákon való részvétel a hallgató által felvett első két félévben heti két órás tartamban kötelező. A foglalkozásokon való részvétellel egyenértékűnek tekintendő a heti rendszerességgel megvalósított, összefüggően a szorgalmi időszakban legalább 13 héten keresztül máshol végzett sporttevékenység, testedzés félévenként igazolt teljesítése. Idegennyelvű képzésben résztvevő hallgatónak nem kötelező a testnevelési órákon való részvétel.
13. **§**
14. A hallgatók - a tantárgyfelelős engedélye alapján - az egyes tantárgyak foglalkozásait a szorgalmi időszak elején meghatározott tanulmányi csoportbeosztástól eltérően is látogathatják, (a NEPTUN-ba történt bejelentkezés alapján), ha ezt a feltételek (pl. férőhely) lehetővé teszik, illetve, ha ez nem akadályozza egyéb tanulmányaik teljesítését.
15. A tantárgy félévi követelményeit úgy kell összeállítani, hogy a tantárgyi követelményekben meghatározott módon a hallgató elegendő lehetőséget kapjon a vizsgára bocsátás feltételeinek megszerzéséhez. A tantárgyfelelős köteles a zárthelyi dolgozatok javítására, vagy pótlására legalább egy időpontot biztosítani, még a szorgalmi időszak utolsó, vagy a vizsgaidőszak első hetéig.
16. A tantárgyi követelményrendszerben előírt „zárthelyi dolgozatok” eredményét a gyakorlatvezető köteles 1 héten belül közzé tenni és egyúttal lehetővé tenni a dolgozatokba történő betekintést.
17. A szorgalmi időszak során a tantárgyi követelményrendszerben a felkészülés ellenőrzése az illető évfolyam/szak/esetében napi maximum két, heti maximum 6 alkalommal lehetséges, melynek egyeztetése a hallgatói önkormányzat feladata.
18. Ha a hallgató olyan kötelezettségét nem teljesíti, amely a követelményrendszer szerint a vizsgára bocsátás feltétele és a vizsgaidőszakban pótolható, úgy az adott tantárgyból a követelmény teljesítése egy alkalommal, az ismétlő javítóvizsga szolgáltatási díjának megfelelő befizetése mellett megkísérelhető. A követelmények teljesítése esetén a hallgató a 35. §-ban leírt számú vizsgalehetőséggel rendelkezik.
19. Ha a félévközi kötelezettségek pótlására a vizsgaidőszakban kerül sor, erre olyan határidőt kell megállapítani, hogy a hallgató még a vizsgaidőszakon belül teljesíthesse vizsgakötelezettségét is.
20. A leckekönyvbe, illetve a NEPTUN-ban felvett tantárgy félévközi követelményeinek teljesítését a tanszékvezető, ill. a tantárgy előadója aláírásával igazolja a szorgalmi időszak utolsó hetében, illetve bevezeti a NEPTUN-ba. Amennyiben a tantárgy követelményének teljesítését – a leckekönyv leadásának határidejéig – nem igazolja aláírás, a tantárgyat a Tanulmányi Osztály „NEM TELJESÍTVE” bejegyzéssel jelöli a leckekönyvben, illetve a NEPTUN rendszerben.

**Az ismeretek ellenőrzésének és értékelésének főbb formái**

1. **§**
2. A képzési célhoz igazodó egymásra épülő ellenőrzési formákat a mintatanterv, ezek tartalmi követelményeit a tantárgyi program határozza meg.
3. Az értékelésnek a félévközi munkát, a foglalkozásokon való aktivitást (félévközi előmenetel, feladatok teljesítése, zárthelyi eredmények stb.) és a félévvégi vizsgán nyújtott teljesítményt kell tükröznie.
4. A tanulmányi előmenetel értékelése leckekönyvbe, illetve NEPTUN-ba bevezetett öt fokozatú osztályozással történik az alábbiak szerint:

jeles (5),

jó (4),

közepes (3),

elégséges (2),

elégtelen (1).

A tananyag ismeretének ötfokozatú minősítésekor a következő szempontokat kell érvényesíteni.

Jeles (5) osztályzatot kap az a hallgató, aki alaposan és összefüggéseiben ismeri a teljes tananyagot és önállóan, biztosan tudja alkalmazni ismereteit.

Jó (4) osztályzatot kap az a hallgató, aki alaposan ismeri a teljes tananyagot, és biztonságosan tudja alkalmazni ismereteit.

Közepes (3) osztályzatot kap az a hallgató, aki jól ismeri az anyag lényeges részeit, és megfelelő biztonsággal tudja alkalmazni ismereteit.

Elégséges (2) osztályzatot kap az a hallgató, aki elfogadható módon ismeri a tananyag lényeges részeit, és elfogadható jártasságot mutat az ismeretek alkalmazásában.

Elégtelen (1) osztályzatot kap az a hallgató, aki nem rendelkezik a továbbhaladáshoz szükséges elméleti és gyakorlati ismeretekkel.

1. A tanterv rendelkezhet úgy is, hogy egyes tantárgyaknál a követelményrendszerükben meghatározott feltételek teljesítésére háromfokozatú értékelést ír elő.

Ezeknél a tantárgyaknál:

kiválóan megfelelt (jeles),

megfelelt (közepes) és

nem felelt meg (elégtelen).

minősítés alkalmazandó. A Kreditindex számításánál e minősítés a jeles, közepes és elégtelen minősítésnek felel meg.

1. A tantárgyak főbb számonkérési formái a következők:

a) Gyakorlati jegyet (gyakorlatértékelést) írhat elő a tanterv, ha a tantárgy gyakorlati alkalmazása, az alkalmazási készség értékelése a képzési cél szempontjából lehetséges és szükséges. A gyakorlati jeggyel értékelendő tantárgy követelményeit a hallgatónak elsősorban a szorgalmi időszakban kell teljesítenie. A gyakorlatértékelés öt vagy háromfokozatú minősítéssel történik.

1. C”- típusú fakultatív tantárgyakból a tanterv – kötelező vizsgaszámba nem számító – gyakorlatértékelést, beszámolót, vagy vizsgát írhat elő.

c) Az évközi jegy a tantárgyi programban meghatározott ismeretanyag számonkérése. Értékelése a tanulmányi átlagba nem számítható, ötfokozatú, vagy háromfokozatú minősítéssel történik.

d) A vizsga valamely tantárgy - általában egy félévet átfogó - anyagának számonkérése. A vizsga értékelése ötfokozatú minősítéssel történik.

e) A szigorlat a képzési cél szempontjából alapvető tantárgyak több félévi anyagát lezáró számonkérése. A szigorlat értékelése ötfokozatú minősítéssel történik.

1. A kötelező szakmai gyakorlat tartalmi követelményeiről, számonkérésének és értékelésének módjáról a tanterv rendelkezik.
2. Az állatorvos szakos hallgatók számára a továbbhaladás feltétele a tanulmányok első 10 félévére előírt kötelező szakmai gyakorlatának teljesítése. A külső szakmai gyakorlat teljesítését a tantárgyfelelős, illetve a tanszékvezető igazolja aláírásával a hallgató leckekönyvében.
3. A 2014/2015. tanév első félévétől a 11. félévi (18 hetes) gyakorlatát teljesítő hallgató a

gyakorlati féléve során egy laboratóriumi diagnosztikai, egy élelmiszer-higiéniai és állat- egészségügyi igazgatási, valamint három klinikai gyakorlati egységet kell, hogy teljesítsen. A laboratóriumi diagnosztikai egység időtartama kettő, a többié négy hét.

1. A 11. félévi gyakorlatokat a magyar évfolyam hallgatói csak az Egyetem klinikai  
    egységeiben, valamint a gyakorlatokért felelős szaktanszékei által akkreditált és kijelölt gyakorlati helyeken tölthetik. Az egyetemi belső gyakorlati helyek feltöltése elsőbbséget élvez.
2. A hallgatók kötelesek legalább egy 4 hetes klinikai blokkot haszonállat-telepen tölteni.
3. Azok a hallgatók, akik két lógyógyászati vagy kisállatklinikai gyakorlati blokkotválasztanak, az egyiket egy külső, akkreditált gyakorlati helyen tölthetik.

**Jegymegajánlás**

1. **§**

(1) A jegymegajánlás lehetőségét a tantárgyi követelményekben a félév elején előre közölni kell a hallgatókkal.

(2) A megajánlott értékelést (osztályzatot) a hallgató nem köteles elfogadni.

**Aláírás a leckekönyvben/NEPTUN-ban**

1. **§**
2. A bejegyzett aláírás az adott tantárgy szorgalmi időszakra előírt követelményeinek teljesítését igazolja.
3. Az aláírás megszerzésének feltételeiről a tantárgyi követelményrendszer rendelkezik.
4. A tanszékvezető, illetőleg a tantárgyfelelős a félév megkezdésekor köteles a hallgatókkal ismertetni a leckekönyv/NEPTUN aláírásának és a vizsgára bocsátásnak tantárgyi követelményeit.
5. Az a hallgató, aki valamely „A” típusú tantárgyból nem szerezte meg az aláírást, egy alkalommal újból felveheti azt. Amennyiben ismételten nem kap aláírást, a rektor elbocsátja az intézményből.
6. Ha a hallgató valamely „B” és „C” típusú tantárgyból nem szerezte meg a kreditpontot, a leckekönyvbe „NEM TELJESÍTVE” bejegyzést kell tenni.

**A vizsgáztatás rendje**

1. **§**
2. A vizsgára való bejelentkezés csak a NEPTUN rendszeren keresztül történhet. Az oktató nem vizsgáztathatja le azt a hallgatót, aki nem jelentkezett a vizsgára a NEPTUN-ban és nem szerepel az abból kinyomtatott vizsgalapon. A hallgató csak akkor jelentkezhet be a vizsgára, ha megkapta a félévvégi aláírást.
3. Vizsga a szorgalmi időszakra előírt tantárgyi követelmények teljesítése esetén a szorgalmi időszakban is engedélyezhető. Erről a tantárgyi követelményekben kell rendelkezni.
4. Idegennyelvű Képzésben:
5. a hallgató a tárgy első felvételekor a reguláris vizsgaidőszakban 3 alkalommal tehet vizsgát,
6. a hallgató a tantárgy vizsgakurzusként való felvétele esetén december 1-től és május 1-től kezdődően - akár a vizsgaidőszakban – tantárgyanként összesen további 2 alkalommal vizsgázhat,

c) a 4. féléves tárgyak esetében a b) pont szerinti 2 vizsga-lehetőség a tanévkezdést megelőző és követő egy-egy hétben adott,

d) a 10. félév tárgyaiból a reguláris 3 lehetőségen túl a nyári vizsgaidőszakot követő 2. héten 1-1 további vizsgalehetőséget kapnak a hallgatók.

(4) Az Egyetemen a vizsgaidőszak mindkét félévet követően hat hét. A naptárilag csonka hét is egy hétnek számít. A vizsgaidőszakban minden munkanap lehetséges vizsganap. Elő- és utó-vizsgaidőszak nincs, de a vizsgaidőszak utolsó öt napján már csak utóvizsga írható ki, kivéve, ha a tanszékvezető további vizsga időpont hirdet meg.

A szorgalmi időszakban − az erre az időszakra előírt tantárgyi követelmények teljesítése esetén is − csak fakultatív tantárgyból tehető vizsga. Az „A” típusú tantárgyakból nem tehető vizsga a szorgalmi időszakban.

1. A 11. gyakorlati félévben a gyakorlatok utolsó napján, illetve a tanszékvezető által meghatározott időpontban van a vizsga. Ezen túlmenően idegennyelvű képzésben résztvevő hallgatók számára a 11. félévet követő két hét is kijelölésre kerülhet.

(6) A félév kezdetén közölni kell azt is, hogy melyek azok a tantárgyak, amelyekből a hallgató a követelmények teljesítése után a szorgalmi időszak folyamán vizsgázhat. Ennek feltételeit, időpontját az évfolyamfelelőssel vagy a hallgatói önkormányzattal egyeztetve a tantárgyfelelős a követelményrendszerben határozza meg. Ha a tantárgyfelelős által megadott és a hallgatók által igényelt időpont között lényeges eltérés van a hallgatók jogorvoslattal a Szabályzat 5. §-ában foglaltak szerint élhetnek.

(7) A szóbeli vizsga esetén a tanszékek kötelesek legalább hat héttel a vizsgaidőszak előtt, valamennyi érintett hallgatóval közölni a vizsgakérdéseket (nem a több kérdést csoportosítva tartalmazó tételeket).

(8) A vizsgaidőszakra a vizsgaidőpontokat a tantárgy előadója (tárgyfelelős) a tantárgyat felvett hallgatói csoport képviselőjével, vagy az érintett évfolyam hallgatói felelősével egyeztetve határozza meg. Alapelvnek kell tekinteni, hogy az írásbeli vizsgánál a vizsgaidőszakban egyenletesen elosztva, tantárgyanként legalább 3 vizsganapot kell megadni, a szóbeli vizsgánál pedig hetente tantárgyanként legalább 2 vizsganapot, de a várható vizsgázók számánál legalább 30%-kal több vizsgalehetőséget kell kiírni, amelyekbe a (3) bekezdésben meghatározott utóvizsganapok nem számítanak bele. Ettől a vizsgáztató a hallgatókkal való megegyezés alapján eltérhet, illetve a hallgatói önkormányzattal egyeztetve kifogással élhetnek.

(9) A vizsgaidőszak vizsgaidőpontjait, a vizsgáztatásban közreműködők nevét, a jelentkezés idejét és módját, a vizsgaeredmények közzétételének napját és a vizsgaismétlés lehetőségét a szorgalmi időszak befejezése előtt legalább hat héttel a helyben szokásos módon nyilvánosságra kell hozni és a vizsgaidőpontokat a NEPTUN-ba bevezetni. A hallgató joga a megadott vizsganapok közötti választás. Az egy napon vizsgázók számát a vizsgázató minimalizálhatja és maximalizálhatja.

(10) A vizsganapok meghatározásánál a sikertelen vizsgák javítására lehetőséget adó vizsganapokat is ki kell írni.

(11) A hallgatóknak a megadott vizsganapok valamelyikére a NEPTUN-ban kell jelentkezniük. Az egyes vizsganapokra jelentkezők számát a tantárgyfelelős oktató határozza meg. Általános ajánlás a szóbeli vizsgánál a min. 4 fő, ill. a max. 12 fő, amely rugalmasan változhat a tanszék adottságainak figyelembe vételével és a hallgatói igényekhez igazodva.

(12) Ha a tanszékvezető (tantárgyfelelős) által megadott és a hallgatók által igényelt vizsgaalkalmak számában jelentős eltérés van, a hallgatók számára kedvezőtlen döntés esetén jogorvoslatért a HÖK az EFBH-hez fordulhat.

(13)A hallgató a felvett tantárgyból nem köteles közvetlenül az adott szorgalmi időszak után vizsgát tenni. A vizsgát − amennyiben teljesítette a tantárgyi követelményrendszerben előírt feltételeket (megszerezte az aláírást) − egy másik vizsgaidőszakban is leteheti. Ez esetben a tantárgyat vizsgakurzusként újra fel kell venni a NEPTUN-ban, ez a magyar nyelvű képzésben már második tantárgyfelvételnek minősül.

(14) A magyar képzés hallgatóinak valamennyi tantárgyból vizsgaidőszakonként három vizsgalehetősége van. Az idegennyelvű képzés hallgatóinak valamennyi tantárgyból annak első felvételét közvetlenül követő, azaz reguláris vizsgaidőszakban három vizsgalehetősége van. Későbbiekben a vizsgakurzusként felvett tárgyanként összesen további két vizsgalehetőség áll rendelkezésére december 1-től ill. május 1-től kezdődően – amely(ek) akár a vizsgaidőszakban is felhasználhatóak.

(15)A vizsgára való jelentkezés a vizsgán való részvétel egyértelmű szándékát jelenti az adott vizsgaidőszakban. A vizsga ugyan halasztható, de a három vizsgalehetőség felhasználásának elmulasztásával azok elvesznek.

(16)A gyakorlati jeggyel záruló tantárgyak, illetve az írásbeli vizsga eredményeinek a leckekönyvbe való beírattatására a tantárgyfelelősök/vizsgáztatók kötelesek a vizsgaidőszak során legalább három napot biztosítani a hallgatók részére.

(17)A vizsgaidőszak végén csak úgy szervezhető írásbeli vizsga, ha a tantárgyfelelős biztosítja, hogy a dolgozatokat kijavítják még a vizsgaidőszakban és a jegyeket is beírják a leckekönyvbe, illetve a NEPTUN-ba.

(18)Az írásbeli vizsgát tartó tanszék köteles biztosítani az utolsó vizsganapon a jegybeíratás lehetőségét.

1. **§**
2. A hallgató egyéni vagy csoportos vizsgaterv alapján vizsgázhat.
3. A szóbeli vizsgák – ideértve a záróvizsgát és a szakdolgozat (diplomadolgozat, diplomaterv) védését is – a hallgatók és egyetemi alkalmazottak számára nyilvánosak.
4. A vizsgázó számára lehetővé kell tenni a felelete előtti felkészülést.
5. A vizsgák zavartalanságáért, nyugodt légköréért a vizsgáztató, illetőleg a vizsgabizottság elnöke felelős.
6. A hallgatónak a vizsga megkezdésekor le kell adnia a nála lévő mobiltelefont és egyéb elektronikus eszközöket, melyeket a vizsga befejezésekor kaphat csak vissza.
7. Amennyiben a tanterv szigorlatot ír elő, azt legalább kéttagú bizottság előtt kell tenni és arról jegyzőkönyvet kell készíteni.
8. Vizsgabizottsági tagként kell számításba venni a gyakorlati vizsgáztatást végző oktatót/kutatót is, aki beosztott oktató/kutató is lehet. Szigorlaton olyan bizottság kérdezhet, amelynek az elnöke egy vezető oktató.
9. Ha a vizsgáztatást egy oktató végezte, akkor a hallgató írásbeli kérésére az első – idegennyelvű képzésben a harmadik - javító vizsgát más oktató vagy bizottság előtt, a megismételt javítóvizsgát bizottság előtt kell letenni. A kérést az oktatási szervezeti egység vezetőjéhez – idegennyelvű képzés esetén a [student@univet.hu](mailto:student@univet.hu) email címre -, érintettség esetén az illetékes rektorhelyetteshez kell benyújtani, aki biztosítja a vizsga feltételeket. Ha a hallgató írásban kéri, a második ismétlő vizsgát − a tantárgyfelelős véleményének kikérése után − az oktatási vagy a nemzetközi kapcsolatokért felelős rektorhelyettes által kijelölt bizottság előtt teheti le.
10. Vizsgáztatni általában a tantárgyfelelős, vagy az általa megbízott oktató, kutató jogosult. A gyakorlati vizsgáztatást doktorandusz hallgató is végezhet.
11. A szóbeli vizsga a hallgató által húzott vizsgatétellapok alapján történik. Vizsgakérdésként csak az szerepelhet, amelyet a hallgató megtalálhat a felkészüléshez ajánlott tankönyvben, jegyzetben, szakirodalomban, ill. amely az adott évfolyam számára elhangzott az elméleti és gyakorlati órákon.
12. A szigorlati bizottságok felállítása a tanszékvezető hatásköre.
13. **§**
14. A hallgató az oktatási szervezeti egység által meghatározott formában köteles vizsgára jelentkezni, a jelentkezés szerinti időpontban a vizsgán megjelenni és vizsgát tenni.
15. Egyszerre, egy tantárgyból csak egy vizsganapra lehet bejelentkezni. A vizsgáról való távolmaradás nem befolyásolhatja a hallgató tudásának értékelését. Ha a hallgató nem jelent meg a vizsgán, tudása nem értékelhető. Azonban az Egyetem a felmerült költségeket megfizetteti, ha nem igazolja, hogy távolmaradása indokolt volt, kivéve az idegennyelvű képzésben. A vizsgáról történő igazolatlan távolmaradás esetén, a hallgató kimerített egy vizsgalehetőséget.
16. Amennyiben a vizsgáról való távolmaradást 3 munkanapon belül nem igazolja a hallgató, újabb vizsgalehetőséget csak az igazolatlanul elmulasztott vizsga önköltségének befizetése után kaphat, kivéve az idegennyelvű képzés esetében. A hallgató távolmaradás esetén vizsgalehetőségeinek száma automatikusan csökken eggyel, és a NEPTUN-ban a „nem jelent meg” bejegyzést kell alkalmazni. Jelen bekezdés nem alkalmazható az idegennyelvű képzésre.
17. A vizsgára történő fel-, illetve lejelentkezés végső határidejének meghatározása a NEPTUN rendszeren keresztül történik.
18. A vizsga lehet szóbeli és írásbeli, gyakorlati és szóbeli, gyakorlati és írásbeli. A vizsgáztatás módját az oktatási szervezeti egység, illetve a tárgy felelőse (előadója) határozza meg. A leckekönyvbe/NEPTUNba bevezetett érdemjegy az előre meghirdetett értékelési rend szerint csak a vizsgaeredmény, vagy az évközi munka és a vizsga eredménye alapján alakul ki.
19. Írásbeli vizsga esetén a dolgozat javításakor a vizsgáztató a dolgozatra és a vizsgalapra is ráírja az érdemjegyet, és mindkettő dokumentumot aláírásával hitelesíti. Számítógépes vizsga esetén az érdemjegyet a vizsgalapra kell ráírni és hitelesíteni.
20. A kreditszabályzat általános elveinek figyelembevételével kredittel csak olyan tantárgy (kurzus) teljesítménye ismerhető el, melyet a hallgató - az ismeretek ellenőrzésével kapcsolatos intézményi rendelkezéseknek megfelelően - legalább elégséges vagy megfelelt minősítéssel teljesített.
21. A kredittel elismert tanulmányi teljesítményt a hallgató kreditakkumulációs rendszerében a NEPTUN tanulmányi nyilvántartásában tartják nyilván és összegzik. Az összegzés szempontjából figyelembe kell venni minden kötelező (A), kötelezően választandó (B) tantárgyat, illetve ezek esetleges helyettesítő tárgyait.
22. A tanulmányi ösztöndíjszámítás alapjául szolgáló kreditindex kiszámításánál csak annyi fakultációból megszerzett kredit vehető figyelembe, amely nem haladja meg a mintatanterv szerinti félév fakultációs kreditjeinek összegét 50%-nál nagyobb mértékben.
23. A vizsgáztató az értékelést követően köteles két munkanapon belül a NEPTUN rendszerbe illetve leckekönyvbe a megfelelő érdemjegyet bevezetni. Mivel az önköltséges (költségtérítéses) és az állami (rész)ösztöndíjas (államilag támogatott) képzési formák között az átsorolást az összesített korrigált kreditindexalapján kell elrendelni, a vizsgaidőszak utolsó napján minden jegyet be kell vezetni a NEPTUN-ba is és a leckekönyvbe is. Ez alól kivételek a biológia alapszak kötelező nyári terepgyakorlatai, amelyeknek a jegyei július 20-ig kerülnek bevezetésre a NEPTUN-ba.
24. Az érdemjegy határidőre történő bejegyzésének és pontos rögzítésének a felelőssége a vizsgáztatót terheli. Érdemjegyet a vizsgaidőszak végéig lehet bejegyezni. Ha a vizsgáztató az eredeti aláírással ellátott vizsgalap alapján az érdemjegy elektronikus rendszerben történő rögzítésével más személyt bíz meg, abban az esetben is a felelősség a vizsgáztatót terheli. Ha a vizsgáztató az Egyetemmel közalkalmazotti jogviszonnyal nem rendelkező megbízott személy, az intézetigazgatót/tanszékvezető kijelöli azt a személyt, aki az eredeti vizsgalapról a NEPTUN rendszerbe rögzíti az érdemjegyet. A rögzítés pontosságáért az intézetigazgató/tanszékvezető felel.
25. A hallgató legkésőbb a tanulmányi időszak lezárulta utáni 14. napig élhet kifogással a nyilvántartásban szereplő értékelésre vonatkozó adattal szemben. Ha a vizsgalapon szereplő és a NEPTUN-ban rögzített értékelés eltér egymástól, a vizsgalap értékelését kell irányadónak tekinteni. Ha a vizsgalapon vagy a leckekönyvben szereplő értékelés eltér egymástól, a leckekönyvben szereplő értékelést kell irányadónak tekinteni.
26. A hallgató nem vizsgázhat leckekönyv nélkül szóbeli, illetve gyakorlati vizsgán (a vizsga befejezéséig a leckekönyv csak a személyazonosság igazolására szolgálhat).

(14) A vizsgahalasztást legkésőbb a vizsgát megelőző munkanapon 12:00 óráig, idegennyelvű képzés esetén 10:00 óráig kell a hallgatónak átvezetni a NEPTUN-ba. Vizsgahalasztás miatt a tanszék nem köteles növelni az előre meghirdetett vizsgaalkalmak számát. Az a hallgató, aki neki fel nem róható okból (pl. orvosi igazolással bizonyított súlyos, hosszantartó betegség, szülés) nem tud a vizsgaidőszakban vizsgát tenni, az oktatási rektorhelyettes engedélyével, vizsgaidőszakon kívül is tehet vizsgát. A rektorhelyettesi engedéllyel pótlólagosan letett vizsgát az őszi félévet követően a második félév szorgalmi időszakának első hetében, a tavaszi félévet követően pedig a vizsgaidőszakot közvetlenül követő két héten belül lehet letenni.

1. Orvosi igazolás csak abban az esetben fogadható el, ha a hallgató vagy közvetlen hozzátartozója a bekövetkezett betegséget az adott vizsga előtt (a vizsga napján legkésőbb 8.00 óráig), baleset következtében pedig 24 órán belül bejelenti a Tanulmányi Osztály és az illetékes tanszék felé, valamint az igazolást haladéktalanul megküldi az illetékes tanszéknek. A Tanulmányi Osztály számára csak abban az esetben szükséges az igazolás, ha rektorhelyettesi vizsgát kér a hallgató. Ehhez szükséges csatolnia az orvosi igazolást.
2. Ha a hallgató a vizsgán meg nem engedett eszközt használ a felkészüléshez, fel kell függeszteni vizsgáját és elégtelennek kell minősíteni azt.
3. Idegennyelvű képzés esetén a tanszékek a tanulmányi osztályra jelentik a meg nem engedett eszköz(ök) használatát, amennyiben a hallgatót három alkalommal jelentik úgy a hallgató fegyelmi felelőssége megállapításra kerülhet.
4. A 32. § (15) bekezdés az idegennyelvű képzésre nem alkalmazható.

**A sikertelen vizsgák javítása**

1. **§**

(1) Az ellenőrzés sikertelensége esetén a vizsgáztató köteles az elégtelen osztályzatot, illetőleg a "nem felelt meg" értékelést a NEPTUN-ba bejegyezni.

(2) Az elégtelen gyakorlati jegy a tantárgyi követelményekben meghatározott módon javítható.

(3) A hallgató a sikertelen vizsga kijavítását (javítóvizsga, ismétlő javítóvizsga) tantárgyanként és félévenként két alkalommal kísérelheti meg. Az első javítóvizsgáért díj nem szedhető, az ismétlő javítóvizsgáért szolgáltatási díjat – kivéve az idegennyelvű képzésben – kell fizetni. A tanulmányaikat 2012/2013. tanévtől megkezdő hallgatók egy tantárgy vonatkozásában összesen hat alkalommal vizsgázhatnak, kivéve az idegennyelvű képzés esetén.

1. Az ismétlő javítóvizsgák sikertelensége esetén a tantárgy újbóli felvételével adódik újabb vizsgalehetőség..
2. A sikertelen vizsga után a tantárgyfelelős (a tantárgy előadója) bizonyos időtartamot írhat elő az ismétlő javítóvizsgáig, amely azonban nem lehet hosszabb, mint 3 nap. Az általános előírást, amelytől az első vizsgán nyújtott teljesítmény szerint egyedi elbírálás alapján el lehet térni, a félév indulásakor a tanszékvezető (a tantárgy előadója) köteles a hallgatósággal közölni.
3. Ha a hallgató az üzemi (termelési), tanítási, stb. gyakorlatát nem teljesítette, vagy az ott végzett munkája alapján az nem ismerhető el, a pótlás feltételeit a gyakorlat szervezéséért felelős személy, vagy szakfelelős határozza meg.
4. Azt a hallgatót, aki a tantervben előírt szakmai gyakorlatot nem teljesítette elfogadható módon, a gyakorlat részbeni vagy teljes megismétlésére utasíthatja a tanszékvezető.
5. A gyakorlati napló írásának kötelezettségét a tanszékvezető dönti el. Ha a tanszékvezető kötelezővé teszi a napló írását, ő dönti el elfogadását, és azt "jól megfelelt", "megfelelt", "nem felelt meg" minősítéssel látja el. A gyakorlati naplók értékelését az érintett tanszékek a következő félév megkezdéséig kötelesek elvégezni.
6. "Nem felelt meg" minősítés esetén a gyakorlat megismétlése elrendelhető a nyári oktatási szünet terhére és indokolt esetben a hallgató költségére is.

**A sikeres vizsga javítása**

1. **§**
2. Ha a hallgató az érdemjegyet, értékelést javítani akarja, félévenként kettő tantárgyból, tantárgyanként egy alkalommal újabb vizsgát tehet. A sikeres vizsga javításának értékelése végleges, kivéve, ha az eredmény "elégtelen", amely a sikertelen vizsgára vonatkozó szabályok szerint javítható.
3. A sikeres vizsga javítása a vizsgaidőszak végéig történhet, díjmentesen.
4. A sikeresen ismételt vizsga érdemjegyét javítani nem lehet.
5. Az ismételt vizsga érdemjegyét a leckekönyvbe/NEPTUN-ba "s.v.j." bejegyzéssel kell beírni.

**A tanulmányi átlageredmény, kreditindex kiszámítása**

1. **§**

(1) A vizsgaidőszak lezárása után a tanulmányi osztály kiszámítja a hallgató félévi tanulmányainak minősítéséül használt kreditet, majd bevezeti a leckekönyvbe/NEPTUN-ba, és a leckekönyv tárgyfélévi követelmények teljesítésére vonatkozó oldalát/oldalait lezárja. Ennek határideje a vizsgaidőszakot követő harmadik hét vége.

(2) A hallgató elfogadott tanulmányi munkájának mennyiségét az adott félévben vagy a tanulmányok kezdetétől megszerzett kreditek száma mutatja.

(3) A tanulmányi munka minőségét a kredittel súlyozott tanulmányi átlag (összesített kreditindex vagy kumulált átlag) adja. A súlyozott tanulmányi átlag (STA) megadható egy tanulmányi időszakra vagy a hallgató által megszerzett összes kreditre (kumulált átlag),



(4) A hallgató félévi tanulmányi munkájának mennyiségét és minőségét a kreditindex (KI) értékeli és az ösztöndíj igazságos elosztását szolgálja

\*

A hallgató felelősségteljes tanrend-kialakítását szolgálja a korrigált kreditindex (KIkorr)

\*

\* Megjegyzés: A nevezőben lévő 30-as érték a mintaterv szerint félévenként változhat.

(5) Az akkreditált tantárgy eredménye beszámítandó a súlyozott tanulmányi átlagba, kivéve, ha azt a hallgató a szakmai képzéséhez nem tartozó tantárgyak köréből a szabadon választott tantárgyakra engedélyezett kereten felül veszi fel.

(6) A vizsgaidőszak végén a félévi tanulmányi követelmények teljesítésétől függetlenül a leckekönyvet/NEPTUN-t le kell zárni.

(7) A félévi tanulmányi átlageredményt a vizsgaidőszak lezárását követően haladéktalanul meg kell állapítani.

(8) A kijavított elégtelen osztályzatot az átlageredmény kiszámításánál figyelmen kívül kell hagyni.

(9) A külföldi részképzésben, illetve a hazai felsőoktatási intézményekben áthallgatás során teljesített tantárgyaknak a Szabályzat 15. és 16. §-a szerint megállapított eredményei az átlageredménybe beszámítanak.

(10) A Szabályzat jelen. §-a alapján szerzett jegyek közül a végleges jegyet kell a kreditindexbe beszámítani.

(11) A kreditindexet két tizedes jegy pontossággal kell kiszámítani, és az eredményt be kell vezetni a hallgató leckekönyvébe/NEPTUN-ba.

**A tantárgyfelvétel megismétlése**

1. **§**
   1. Meg kell ismételni a tantárgyfelvételt a hallgatónak, ha nem teljesítette a tantervben, illetve a tantárgyi követelményrendszerben előírt kötelezettségeket.
   2. A hallgató ugyanazt a tantárgyat kétszer veheti fel. Az idegennyelvű képzésben a tantárgy ismételt reguláris felvételét a tanulmányi osztályon kell kérvényeznie. A tárgy ismételt felvétele esetén a korábban elért (rész)eredmények (pl. félévközi beszámolók pontjai, félévaláírás) érvényüket vesztik.
   3. Ha a hallgató a felvétel félévében egy tantárgyból nem tudja megszerezni a kreditet, egy későbbi félévben a NEPTUN-ban való felvétellel újból felveheti a tantárgyat. Ha a tanszék korábban már aláírással igazolta az évközi követelmények megfelelő szintű teljesítését a leckekönyvben/NEPTUN-ban, a hallgatónak csak vizsgáznia kell a következő félévben. A tantárgy oktatási programjának jelentős változása esetén a tanszéknek jeleznie kell a hallgatók felé, hogy nem fogadhatóak el a korábban teljesített félévközi követelmények.
   4. Több féléves tantárgyat lezáró vizsga esetén − amennyiben a hallgató teljesítette a megelőző félévekben az adott tantárgy tanulmányi kötelezettségeit − csak az utolsó félévet kell felvenni.
2. Újbóli tantárgyfelvételnél a hallgatónak ismét legfeljebb három vizsgalehetősége van a vizsgaidőszakban. Amennyiben az ekkor letett vizsgák ismételten eredménytelenek, a hallgató nem folytathatja tanulmányait, és megszűnik hallgatói jogviszonya.

(6) Az idegennyelvű képzésben a fenti (2) rendelkezést nem kell alkalmazni. A (4)-(5) rendelkezéseket azzal az eltéréssel kell alkalmazni, hogy a hallgatók a német és angol nyelvű mintatantervben meghatározottak szerint vehetik fel és teljesíthetik a tárgyakat, akként, hogy a hallgató az ötödik szemeszterre és a tizenegyedik szemeszterre akkor jelentkezhet be, ha az addigi mintatantervnek megfelelő vizsgáit teljesítette. A 11. félévre való jelentkezés további feltétele, hogy a hallgató a fakultatív tantárgyakból harminc ECTS kreditet teljesítsen.

**Tanulmányi vétségek és eljárások**

1. **§**

(1) A hallgatók kötelesek betartani az Egyetem Etikai Kódexben rögzített és íratlan normáit. A tanulmányok sikeres elvégzéséhez csak a megengedett eszközök és módszerek használhatók fel.

1. Tanulmányi vétségnek számít különösen, ha egy hallgató

* más munkáját a sajátjaként tünteti fel, vagy nem hivatkozik megfelelően más munkájára (plágium),
* akár írásos, akár szóbeli formában információkat próbál szerezni a vizsgafeladatokról, ha azok nem nyilvánosak,
* a vizsgán másoknak meg nem engedett módon segít, vagy őt segítik.

(3) A jogerős elmarasztaló határozat után, a hallgató kreditnyilvántartásából a jogtalanul szerzett és elismert krediteket törölni kell.

**IV.**

**A VÉGBIZONYÍTVÁNYRA (ABSZOLUTÓRIUMRA), A SZAKDOLGOZATRA**

**(DIPLOMADOLGOZATRA), A ZÁRÓVIZSGÁRA ÉS AZ OKLEVÉLRE**

**VONATKOZÓ RENDELKEZÉSEK**

**A képzés lezárása**

1. **§**
2. Az egyetemi és a főiskolai képzés, az Nftv. által szabályozott alap- és mesterképzés, az egységes, osztatlan képzés, lezárásaként a hallgató részére végbizonyítványt (abszolutóriumot) kell kiállítani.
3. A végbizonyítvány (abszolutórium) a tantervben előírt vizsgák eredményes letételét, a szakmai gyakorlat és – a nyelvvizsga letételének és szakdolgozat (diplomamunka) elkészítésének kivételével – más tanulmányi követelmények teljesítését, illetve – a képzési és kimeneti követelményekben előírt kreditpontok megszerzését igazolja, amely minősítés és értékelés nélkül tanúsítja, hogy a hallgató a tantervben előírt tanulmányi és vizsgakövetelményeknek mindenben eleget tett. A végbizonyítványt abban a félévben kell kiadni, amelyben a hallgató a megszerzés feltételeit teljesítette. A végbizonyítványt az oktatási rektorhelyettes írja alá.
4. A végbizonyítványt szerzett hallgató az oklevél megszerzésére záróvizsgát tehet.

**A záróvizsga**

1. **§**
2. A hallgató a végbizonyítvány (abszolutórium) megszerzése után a tanulmányait záróvizsgával fejezi be. A záróvizsga a végzettség megszerzéséhez szükséges tudás ellenőrzése és értékelése, amelynek során a jelöltnek arról is tanúságot kell tennie, hogy a tanult ismereteket alkalmazni tudja.

(2) Az Egyetem egyes szakjain a záróvizsgára bocsátás feltétele:

a ) a végbizonyítvány megléte,

b) a szakdolgozat (diplomadolgozat, diplomaterv) határidőre való benyújtása és annak bírálata.

c) a hallgató, az Egyetemmel szemben fennálló fizetési kötelezettségének maradéktalanul teljesítése.

(3) A záróvizsga:

(a) a szakdolgozat (diplomadolgozat, diplomaterv) megvédéséből;

(b) a szakképzési és kimeneti követelményeiben (képesítési követelményeiben) előírt vizsgából;

1. Záróvizsga a Szenátus által meghatározott záróvizsga időszakban tehető. A záróvizsgát bizottság előtt kell tenni.

(5) A záróvizsgára bocsátás feltétele a tanterv által meghatározott valamennyi kötelező („A”) tantárgy, valamint az állatorvosi szakon 50, ill. a 2017-18-as tanévtől 30 kreditpontért „B” és „C” típusú tantárgyak teljesítése.

1. A tanulmányaikat 2009 szeptemberétől az állatorvosi szakon megkezdő hallgatók számára a záróvizsgára bocsátás feltétele az abszolutórium megszerzése, melybe bele tartozik: a tanterv által meghatározott valamennyi kötelező, illetve 50, a 2017-18-as tanévtől 30 kredit választható fakultatív tantárgy, a kritériumkövetelmények teljesítése, valamint a gyakorlati félév kreditpontjainak megszerzése.
2. A biológia alapszakon (BSc):

- a tanulmányaikat a 2017/2018. tanév előtt megkezdő hallgatónak valamennyi „A” tárgy, 53 „B” tárgy és 12 „C” tárgy kreditpontot teljesítése,

- a tanulmányaikat a 2017/2018. tanévben vagy azt követően megkezdő hallgatónak valamennyi „A” tárgy, 36 „B” tárgy és 9 „C” tárgy kreditpontot teljesítése,

- valamint a diplomamunka (10 kredit) elkészítése és megvédése.

1. A biológus mesterképzésben (MSc):

- a tanulmányaikat a 2017/2018. tanév előtt megkezdő hallgatónak valamennyi „A” tárgy, 41 „B” tárgy és 6 „C” tárgy kreditpontot teljesítése,

- a tanulmányaikat a 2017/2018. tanévben vagy azt követően megkezdő hallgatónak valamennyi „A” tárgy, 36 „B” tárgy és 6 „C” tárgy kreditpontot teljesítése,

- valamint a diplomamunka (30 kredit) elkészítése és megvédése.

1. A záróvizsgáról jegyzőkönyvet kell vezetni, a 87/2015. korm. rend. 42. § (3) szerinti tartalommal. A záróvizsga részeredményeit és az oklevél minősítését a leckekönyvbe és a NEPTUN-ba is be kell írni.
2. A záróvizsga eredményét a szóbeli vizsgák érdemjegyei, a diplomadolgozat és a jelen Szabályzat szerint előírtak osztályzatának egyszerű számtani átlaga adja. Amennyiben a diplomadolgozat védése vagy a szóbeli vizsgák bármelyikének eredménye elégtelen, a záróvizsga eredménye elégtelen és azt meg kell ismételni.
3. A sikeres záróvizsga nem javítható.
4. A diplomadolgozatot a bíráló(k) minősítik, védését és a szóbeli vizsgát a záróvizsga bizottság(ok) tagjai ötfokozatú osztályzattal értékelik, majd zárt tanácskozás keretében szavazással állapítják meg a diplomadolgozat és a záróvizsga végosztályzatát. Szavazategyenlőség esetén az elnök szavazata dönt. A záróvizsga eredményét a bizottság elnöke hirdeti ki.
5. Az állatorvosi szakon:

* a Szenátus évente egy, idegennyelvű képzés esetén két záróvizsga-időszakot jelöl ki,
* a hallgató csak akkor bocsátható záróvizsgára, ha abszolutóriumot szerzett,

1. A záróvizsgára a 11. gyakorlati félévet követően bizottság előtt kerül sor. Ennek részét képezi a diplomadolgozat megvédése, valamint a 11. félév tematikájának megfelelő, előzetesen kiadott témakörökhöz kapcsolódó szakmai beszélgetés a jelölt gyakorlati félévi tapasztalatairól és jövőbeli terveiről.
2. A záróvizsga célja: a vizsgán a vizsgáztató bizottság azt vizsgálja, hogy képes-e a jelölt kezdő állatorvos szintjén, de önállóan munkát végezni. Kerülni kell a vizsgán az elméleti anyagnak a gyakorló állatorvos szükségletét meghaladó mélységű számonkérését.
3. A bizottsági tagok minden vizsgázót a felelet után értékelnek. A záróvizsga érdemjegyét a Bizottság az utolsó vizsgázó után, zárt ülésen alakítja ki, majd eredményt hirdet. Az érdemjegyet elsősorban annak alapján kell kialakítani, hogy a jelölt mennyire alkalmas praktizáló, illetve hatósági állatorvosként dolgozni.
4. A záróvizsga érdemjegyét a következő 3 jegy alapján állapítják meg:

* a szakdolgozat külső bíráló által adott érdemjegye, TDK konferencián szerepelt dolgozat jeles (5),
* a szakdolgozat szóbeli védésére kapott érdemjegy,
* a szakmai beszélgetés alapján adott érdemjegy.

1. A jegyzőkönyvet aláírásával hitelesíti a jegyző és minden bizottsági tag. A jegyző a jegyzőkönyvet az eredményhirdetést követően, még a vizsga napján leadja a tanulmányi előadónak.
2. Az állatorvosképzésben a diploma minősítésében azonos súllyal szerepelnek a következő tételek:

- a 11 félév súlyozott tanulmányi átlaga egyszeres súllyal,

- a szigorlatokat, illetve 2017. szeptember 1-jétől járványtan és élelmiszerhigiénia, továbbá az állat-egészségügyi igazgatástan külön egyszeres súlyozással,

- a záróvizsga érdemjegye egyszeres súllyal,

- a szakdolgozat érdemjegye egyszeres súllyal.

1. A biológia alapszakon és a biológus mesterszakon:

(a) a záróvizsga-kérdéseket az 5., illetve a 3. félévben kell ismertetni a hallgatókkal.

(b) a diplomadolgozat és a tantárgyi vizsgák osztályzata ötfokozatú. Vita esetén a Záróvizsga Bizottság szavazással állapítja meg a jelölt osztályzatát. Szavazás esetén a kérdező tanár is szavaz. Szavazategyenlőség esetén az elnök szavazata dönt. A záróvizsga eredményét a bizottság elnöke hirdeti ki.

1. A záróvizsga részeredményeit és az oklevél minősítését a leckekönyvbe is be kell írni..

**I. A Záróvizsga Bizottság**

1. **§**

(1) A Bizottság elnökét a szakterület elismert külső szakemberei vagy az Egyetem tanárai, illetve docensei közül - a Szenátus egyetértésével - egy naptári évre a rektor bízza meg.

(2) A záróvizsga bizottságnak az elnökön kívül legalább két tagja van. A bizottság létszámát a Szenátus állapítja meg. A bizottságot úgy kell összeállítani, hogy legalább egy tagja egyetemi vagy főiskolai tanár, illetve egyetemi vagy főiskolai docens legyen, továbbá legalább egy tagja ne álljon az Nftv. szerinti foglalkoztatási jogviszonyban az Egyetemmel.

1. A bizottság az egyetem vezető oktatóiból (kivételesen adjunktusaiból) és az Egyetemmel foglalkoztatási jogviszonyban nem álló szakemberekből áll.

**A diplomadolgozat, diplomaterv**

1. **§**
2. A hallgatónak a záróvizsga részeként diplomadolgozatot, diplomatervet (a továbbiakban: diplomadolgozat) kell készítenie. A diplomadolgozat formai követelményeit a Szenátus határozza meg.
3. Diplomadolgozati témát a szervezeti egységek írhatnak ki.
4. A diplomadolgozatok témáit a tanterv által előírtak szerint kell meghirdetni. A diplomadolgozat meghirdetésének feltételeit és szabályait, a dolgozat tartalmi követelményeit és az értékelés általános szempontjait a (szak) képzési és kimeneti követelményei (képesítési követelményei) és tanterve alapján kell meghatározni. A diplomadolgozat készítését az oktatási szervezeti egység által jóváhagyott belső konzulens irányítja, igény esetén az oktatási szervezeti egység által elfogadott külső konzulens is segítheti.
5. A hallgató is javasolhat diplomadolgozat témát, amelynek elfogadásáról az illetékes intézet, tanszékvezető, szakvezető dönt.
6. Az állatorvosi szakon a diplomadolgozatot a következők szerint kell elkészíteni és megvédeni.
7. A hallgató köteles diplomadolgozati témát választani és arra legkésőbb a 8. félév szorgalmi időszakának végéig jelentkezni az adott szervezeti egység vezetőjénél. A diplomadolgozati témát meghirdető tanszék az egyes témák kiválasztásakor előírhatja a hallgató számára a témához kapcsolódó fakultatív tantárgy(ak) felvételét vagy ezt megelőző teljesítését.
8. Amennyiben a hallgató valamely később oktatott tantárgyhoz kötődően kíván diplomadolgozati témát választani, úgy köteles ehhez az illetékes tanszék vezetőjétől a 8. félév végéig ilyen értelmű nyilatkozatot beszerezni, és azt leadni a Tanulmányi Osztályon. Ilyen esetben a 9. félév megkezdése után hat héten belül kell kiválasztania diplomadolgozati témáját. Amennyiben a hallgató nem adja le diplomadolgozati bejelentőjét a Tanulmányi Osztályon, nem jelentkezhet be a 9. szemeszterre.
9. A Tanulmányi Osztálynak a 8. szemeszter végéig ki kell adnia a hallgató számára a diplomadolgozattal kapcsolatos követelményrendszert, amely irányt mutat a dolgozattal szemben támasztott tartalmi és formai igények tekintetében.
10. Diplomadolgozatot minden hallgató egyénileg köteles készíteni.
11. Az állatorvosi szakon minden évben legkésőbb a gyakorlati félévet követő 2 hetes vizsgaidőszakot megelőző 45 nappal − konzulensi ellenjegyzéssel − kötelesek benyújtani az elkészített diplomadolgozatot egy nyomtatott példányban bekötve, a dolgozatra vonatkozó kitöltött és aláírt elhelyezési megállapodással és szerzői jogi nyilatkozattal együtt az illetékes tanszékhez (szervezeti egységhez). A tanszék írásban igazolja a dolgozatok átvételét. A hallgató köteles feltölteni dolgozatát a <http://www.vetphysiol.hu/zarovizsga/> honlapra a megadott határidőig.
12. A záróvizsga után az elfogadott diplomadolgozatok egy nyomtatott példányát, valamint a diplomadolgozatra vonatkozó elhelyezési megállapodást és szerzői jogi nyilatkozatot az Egyetemi Könyvtárban, a dolgozta egy példányát pedig az illetékes tanszék, ill. a továbbképzés könyvtárában kell megőrizni.
13. A biológia alapszakon (BSc) és a biológus mesterszakon (MSc) a diplomadolgozattal kapcsolatban a következő részletes szabályokat kell alkalmazni.
14. A hallgatónak biológia alapszakon legkésőbb a 3. szemeszterben, míg biológus mesterszakon az 1. szemeszterben diplomadolgozati témát kell választania. A Biológiai Intézetben elérhető diplomadolgozati témabejelentő lapot az intézet titkárságán november 15-ig le kell adnia a témavezető tanár igazolásával. Témavezető bármely olyan tudományos fokozattal (PhD) rendelkező szakember lehet, akinek az adott témában való jártassága az MTMT-ben megtalálható tudományos közleményekkel bizonyítható.
15. A diplomadolgozat tartalmazza a munka célját, a vizsgálatok módszerét, az elért eredményeket, a következtetéseket és azok rövid összefoglalását, valamint a felhasznált fontosabb szakirodalmat. A biológia alapszakon az Intézeti Oktatói Tanács mérlegelése alapján irodalmi áttekintés (szemlecikk) típusú szakdolgozat is elfogadható.
16. A dolgozat témája és a témavezető személye a téma kidolgozása során indokolt esetben megváltoztatható, amit a Biológiai Intézet titkárságán leadott témaváltoztatási kérvényben kell kérvényezni az új témabejelentő lap leadásával együtt.
17. A diplomadolgozatot záróvizsga első napja előtt minimum 45 nappal, nyomtatva, 2 példányban bekötve és 1 példányban elektronikus formában kell benyújtani, egy oldalas angol nyelvű összefoglalóval, valamint a dolgozatra vonatkozó kitöltött és aláírt elhelyezési megállapodással és szerzői jogi nyilatkozattal együtt. A diplomadolgozathoz ábrák, fényképek mellékelhetők. Az Intézet írásban igazolja a dolgozatok átvételét.
18. A belső konzulensi ellenjegyzés megszerzésének feltétele, hogy a végleges beadási határidő előtt legalább 5 munkanappal a véglegesnek tekintett dolgozatot a belső konzulens elektronikus formában kézhez kapja.
19. A biológia alapszak (BSc) esetében a szakdolgozatot a záróvizsga előtt 30 nappal egy, az Intézet oktatói közül kijelölt oppenens minősíti
20. A biológus mesterszakon (MSc) a szakdolgozatot a záróvizsga előtt 30 nappal két opponens minősíti.
21. A diplomadolgozatot a Biológiai Intézet által összehívott tudományos szakbizottság előtt kell megvédeni.
22. Az elbírált diplomadolgozatot a bírálati lappal együtt az Intézet a Tanulmányi Osztályra továbbítja.
23. A helyi TDK konferencián szereplő munkák diplomadolgozatként való elfogadását kérvényezni kell. Amennyiben a a Biológiai Intézeti Oktatói Tanács a kérvényt pozitívan bírálja el a szakdolgozat minősítése jeles (5).
24. Szakdolgozatként megvédett és a diploma eredményébe beszámított szakdolgozat nem adható be helyi TDK dolgozatként jelentős (legalább 50%) módosítás nélkül.
25. A biológus mesterszakon a szakdolgozat angol nyelven is beadható, de a védés magyar nyelven történik.
26. Elégtelen minősítésű diplomadolgozat esetén a jelölt nem bocsátható záróvizsgára. A diplomadolgozat ismételt benyújtása bírálatra legkorábban 2 hónap eltelte után lehetséges. Diplomadolgozat benyújtására összesen három alkalommal van lehetőség.
27. A záróvizsga után az elfogadott diplomadolgozatok egy nyomtatott és egy elektronikus példányát, valamint a dolgozatra vonatkozó elhelyezési megállapodást és szerzői jogi nyilatkozatot az Egyetem Könyvtárában, egy példányát pedig a Biológiai Intézet könyvtárában kell megőrizni.
28. A szakdolgozat megvédése a záróvizsgától időben elkülönülten zajlik, de a dolgozat értékelése beszámít az oklevél minősítésébe.

**III. A sikertelen záróvizsga javítása**

1. **§**
   1. Ha a 2012/2013. tanév előtt tanulmányaikat megkezdő hallgató a hallgatói jogviszony megszűnéséig záróvizsgáját nem teljesíti, azt a hallgatói jogviszonya megszűnését követően bármikor leteheti a záróvizsga idején hatályos képzési és kimeneti követelményeknek (képesítési követelményeknek) a záróvizsgára vonatkozó rendelkezései alapján. A végbizonyítvány kiállításától számított 7. évtől a záróvizsgára bocsátást az Egyetem feltételekhez kötheti, mely feltételekről az Egyetemi kiegészítésben kell rendelkezni.
   2. Ha a 2012/2013. tanévtől tanulmányait megkezdő hallgató a hallgatói jogviszony megszűnéséig záróvizsgáját nem teljesíti, úgy azt a hallgatói jogviszony megszűnése után, két éven belül, bármelyik vizsgaidőszakban, az érvényes képzési követelmények szerint leteheti. A záróvizsga letételét a végbizonyítvány kiállításától számított második év eltelte után az Egyetem, szabályzatukban meghatározottak szerint feltételhez köthetik. Ezen hallgatók a hallgatói jogviszony megszűnését követő ötödik év eltelte után záróvizsgát nem tehetnek.
   3. Amennyiben a hallgató nem jelenik meg a záróvizsgán, azzal elveszít egyet a záróvizsga

lehetőségei közül.

* 1. A biológia alapszakon (BSc) és a biológus mesterszakon (MSc) ismételt záróvizsga

legfeljebb két alkalommal, minden esetben csak újabb záróvizsga-időszakban tehető.

* 1. Az állatorvos- hallgatók ismételt záróvizsgát legfeljebb két alkalommal tehetnek, de csak

egy alkalommal az adott záróvizsga- időszakban.

**3. Az oklevél, a bizonyítvány**

1. **§**
2. Az oklevél kiadásának feltétele a sikeres záróvizsga és az alapképzési, mesterképzési szakok és szakirányú továbbképzési szakok képzési és kimeneti követelményeiről szóló miniszteri rendeletben elismert, vagy azzal egyenértékű nyelvvizsga követelmény teljesítése. Az elfogadott nyelvek körét a szakok képzési és kimeneti követelményei határozzák meg, és azokat szakonként is fel kell tüntetni. Ez nem vonatkozik az idegennyelvű képzésre.
3. Valamennyi magyar nyelvű képzésben részt vevő, magyar állampolgárságú hallgató számára kötelező egy élő – európai uniós ország hivatalos nyelveként szereplő ([angol](https://hu.wikipedia.org/wiki/Angol_nyelv), [bolgár](https://hu.wikipedia.org/wiki/Bolg%C3%A1r_nyelv), [cseh](https://hu.wikipedia.org/wiki/Cseh_nyelv), [dán](https://hu.wikipedia.org/wiki/D%C3%A1n_nyelv), [észt](https://hu.wikipedia.org/wiki/%C3%89szt_nyelv), [finn](https://hu.wikipedia.org/wiki/Finn_nyelv), [francia](https://hu.wikipedia.org/wiki/Francia_nyelv), [görög](https://hu.wikipedia.org/wiki/G%C3%B6r%C3%B6g_nyelv), [holland](https://hu.wikipedia.org/wiki/Holland_nyelv), [horvát](https://hu.wikipedia.org/wiki/Horv%C3%A1t_nyelv), [ír](https://hu.wikipedia.org/wiki/%C3%8Dr_nyelv), [lengyel](https://hu.wikipedia.org/wiki/Lengyel_nyelv), [lett](https://hu.wikipedia.org/wiki/Lett_nyelv), [litván](https://hu.wikipedia.org/wiki/Litv%C3%A1n_nyelv), [magyar](https://hu.wikipedia.org/wiki/Magyar_nyelv), [máltai](https://hu.wikipedia.org/wiki/M%C3%A1ltai_nyelv), [német](https://hu.wikipedia.org/wiki/N%C3%A9met_nyelv), [olasz](https://hu.wikipedia.org/wiki/Olasz_nyelv), [portugál](https://hu.wikipedia.org/wiki/Portug%C3%A1l_nyelv), [román](https://hu.wikipedia.org/wiki/Rom%C3%A1n_nyelv), [spanyol](https://hu.wikipedia.org/wiki/Spanyol_nyelv), [svéd](https://hu.wikipedia.org/wiki/Sv%C3%A9d_nyelv), [szlovák](https://hu.wikipedia.org/wiki/Szlov%C3%A1k_nyelv), [szlovén](https://hu.wikipedia.org/wiki/Szlov%C3%A9n_nyelv)) idegen nyelvből államilag elismert C- szintű középfokú vagy középfokú B2 szintű, vagy azzal egyenértékű és honosított nyelvvizsga letétele az oklevél kiadásához. E tekintetben C- szintű nyelvvizsgának minősül a külön-külön letett középfokú A- és B- szintű vizsga együttesen. Ennek hiányában a hallgató még sikeres záróvizsga esetén sem veheti át oklevelét.
4. Amennyiben az oklevél megszerzésének előfeltétele az általános nyelvvizsga megléte, a követelmény teljesítése alól mentesülnek azok a hallgatók, akik tanulmányaik első évfolyamon történő megkezdésének évében legalább a negyvenedik életévüket betöltik. Ez a rendelkezés azoknál alkalmazható utoljára, akik a 2015/2016. tanévben tesznek záróvizsgát. Idegennyelvű képzésben az oklevél megszerzésének nem feltétele a nyelvvizsga.
5. A tanterv meghatározhatja, hogy az Egyetem milyen nyelvekből tett nyelvvizsgát fogad el, azzal a megkötéssel, hogy sikeresen befejezett érettségi vizsga esetén az idegennyelvi érettségi vizsgát, az érettségi vizsgaszabályzatról szóló 100/1997. (VI. 13.) Korm. rendeletben meghatározottak szerinti vizsgaeredményét az államilag elismert nyelvvizsgával, az elért vizsgaeredményt igazoló érettségi bizonyítvány pedig az államilag elismert nyelvvizsga-bizonyítvánnyal egyenértékűnek köteles elfogadni.
6. Az állatorvosi oklevél kiadásának feltétele még az előírt állatorvosi eskü letétele.
7. **§**

(1) A sikeres záróvizsga napjától, vagy – ha az előírt nyelvvizsga teljesítését igazoló okirat bemutatására a záróvizsga időpontjáig nem került sor – az előírt nyelvvizsga teljesítésének igazolását követő 30 napon belül az Egyetem kiállítja és kiadja az oklevelet a jogosult részére. A nyelvvizsga-követelmények teljesítését igazoló okirat bemutatása esetén az oklevelet akkor is a záróvizsga szerinti tárgyévben kell kiállítani, ha a záróvizsga szerinti tárgyévből kevesebb, mint harminc nap van hátra. Az oklevél formájának és tartalmának kialakításánál az Nftv 51.§ 5. szakasz szerint kell eljárni.

(2) Az oklevelet a rektor és a záróvizsga bizottság elnöke írja alá. Ha a záróvizsga bizottság elnöke az oklevél kiállításának időpontjában nem elérhető, az oklevelet helyette az oktatási rektorhelyettes írja alá. A tanulmányaikat a 2012/2013-as tanévben vagy azt követően megkezdett, oklevélre jogosult hallgatók esetében az oklevelet a rektor írja alá.

(3) Az oklevél minősítésébe beszámító tantárgyakról, azok súlyozásáról a képzési, kimeneti követelmények (képesítési követelmények) rendelkeznek.

(4) A tanulmányaikat 2006. szeptember 1-jén, vagy azt követően megkezdő hallgatók esetében a kiszámított átlageredmény alapján az oklevelet a következők szerint kell minősíteni:

kiváló 4,81 - 5,00

jeles 4,51 - 4,80

jó 3,51 - 4, 50

közepes 2,51 - 3, 50

megfelelt 2,00 – 2,50

(5) A kiszámított átlageredmény alapján az állatorvosok latin nyelvű dr.-i címét tanúsító oklevelét a következő szerint kell minősíteni:

summa cum laude 4,51 - 5,00

cum laude 3,51 - 4, 50

rite 2,51 - 3,50

(6) Az alapképzésben és mesterképzésben szerzett oklevél mellé ki kell adni az Európai Bizottság és az Európa Tanács által meghatározott oklevélmellékletet magyar és angol nyelven. Az oklevélmelléklet közokirat.

(7) A kiadott oklevél állatorvosi szakon, biológia alapszakon (BSc), valamint biológus

mesterszakon (MSc) is magyar és angol nyelvű.

(8)A biológia alapszakon, valamint a biológus mesterszakon az oklevél eredményének

kiszámításánál a következő részeredmények átlagát kell képezni a kreditrendszerű

képzésben:

- a záróvizsga érdemjegye egyszeres súllyal,

- a szakdolgozat érdemjegye egyszeres súllyal,

- a teljes tanulmányi időszakra vonatkozó súlyozott tanulmányi átlag háromszoros súllyal.

- a biológus mesterszakon szakon a felvételi határozatban előírt, és a mesterképzés első két félévében letett alapképzési különbözeti vizsgák eredménye nem számít bele a mesterképzés tanulmányi átlagába, mivel azok nem részei a mesterképzés mintatantervének.

(9) Az átlageredmény alapján a biológia BSc, illetve biológus MSc oklevelet a következő szerint kell

minősíteni:

kiváló 4,81 - 5,00

jeles 4,51 - 4,80

jó 3,51 - 4, 50

közepes 2,51 - 3, 50

megfelelt 2,00 - 2, 50

**IV. A FOGYATÉKOSSÁGGAL ÉLŐ HALLGATÓKRA VONATKOZÓ RENDELKEZÉSEK**

**Előnyben részesítési lehetőségek**

1. **§**

(1) A fogyatékossággal élő hallgató számára – kérelmére – az Egyetem a tanterv előírásaitól részben vagy egészben eltérő követelményeket állapíthat meg, illetve - figyelemmel az Nftv. 49. § (8) bekezdésére – azok teljesítésétől el kell tekintenie a (2)-(7) bekezdésében foglalt kedvezmények közül legalább egy, szükség szerint több kedvezmény biztosításával, ha a fogyatékosságot igazoló szakvélemény megállapításai alapján kedvezmény, illetve mentesség biztosítható a hallgató számára.

1. Mozgáskorlátozott hallgató esetében alkalmazható kedvezmények:
2. a gyakorlati követelmények teljesítése alóli részleges vagy teljes felmentés, illetve annak más formában történő teljesítése,
3. az írásbeli vizsga szóbelivel, a szóbeli vizsga írásbelivel történő helyettesítése,
4. mentesítés a nyelvvizsga vagy annak egy része, illetve szintje alól,
5. mentesítés a manuális készségeket igénylő feladatok alól azzal, hogy az elméleti ismeretek megkövetelhetők,
6. az írásbeli feladatok megoldásához szükséges speciális eszközök, berendezési tárgyak használatának lehetővé tétele,
7. a nem fogyatékossággal élő hallgatókra megállapított felkészülési időnél hosszabb felkészülési idő biztosítása,
8. az intézményi ügyintézésekhez személyi segítő biztosítása.

(3) Hallássérült (siket, nagyothalló) hallgató esetében alkalmazható kedvezmények:

a) a gyakorlati követelmények teljesítése alóli részleges vagy teljes felmentés, illetve annak más formában történő teljesítése,

b) a szóbeli vizsga írásbelivel történő helyettesítése, szóbeli vizsgáztatás során – hallgatói igény esetén – jelnyelvi vagy orális tolmács biztosítása,

c) mentesítés a nyelvvizsga vagy annak egy része, illetve szintje alól,

d) az érthetőség és a megértés szempontjából az előadásokon és vizsgákon az elhangzottak egyidejű írásban való megjelenítése a hallgató részére,

e) minden vizsgáztatás alkalmával segédeszközök, vizuális szemléltetés biztosítása,

f) a nem fogyatékossággal élő hallgatókra megállapított felkészülési időnél hosszabb felkészülési időt kell biztosítása,

g) az intézményi ügyintézésekhez személyi segítő, jegyzetelő tolmács, jelnyelvi tolmács biztosítása.

(4) Látássérült (vak, aliglátó, gyengénlátó) hallgató esetében alkalmazható kedvezmények:

a) a gyakorlati követelmények teljesítése alóli részleges vagy teljes felmentés, illetve annak más formában történő teljesítése,

b) az írásbeli vizsgák helyett a szóbeli vizsga, illetve az írásbeli számonkérés esetén speciális technikai eszközök használata,

c) mentesítés a nyelvvizsga, vagy annak egy része, illetve szintje alól,

d) mentesítés a manuális, vizuális készségeket igénylő feladatok alól, de az elméleti ismeretek megkövetelhetők,

e) az előadások, gyakorlatok és vizsgák alkalmával a kérdések, tételek hanghordozó eszközön, digitálisan, pontírásban vagy nagyításban történő hozzáférhetősége,

f) a nem fogyatékossággal élő hallgatókra megállapított felkészülési időnél hosszabb felkészülési idő biztosítása,

g) az intézményi ügyintézésekhez személyi segítő biztosítása.

1. Beszédfogyatékos (diszfázia, diszlália, diszfónia, dadogás, hadarás, afázia, orrhangzós beszéd, dizartria, mutizmus, súlyos beszédészlelési és beszédmegértési zavar, centrális pöszeség, megkésett beszédfejlődés) hallgató esetében alkalmazható kedvezmények:
2. a szóbeli vizsga helyett írásbeli vizsga, és a számonkérések esetén speciális technikai eszközök használata,
3. mentesítés a nyelvvizsga vagy annak egy része, illetve szintje alól,
4. a nem fogyatékossággal élő hallgatókra megállapított felkészülési időnél hosszabb felkészülési idő biztosítása,
5. az intézményi ügyintézésekhez személyi segítő biztosítása.
6. Pszichés fejlődési zavarral küzdő hallgató esetében alkalmazható kedvezmények:
7. a diszlexiás-diszgráfiás-diszortográfiás hallgatónál:

aa) az írásbeli vizsga helyett szóbeli vizsga vagy szóbeli helyett írásbeli vizsga,

ab) írásbeli vizsga esetén a nem fogyatékossággal élő hallgatókra megállapított felkészülési időnél hosszabb felkészülési idő,

ac) a vizsgán a szükséges segédeszközök (különösen számítógép, írógép, helyesírási szótár, értelmező szótár, szinonima szótár) biztosítása,

ad) mentesítés a nyelvvizsga vagy annak egy része, illetve szintje alól;

1. a diszkalkuliás hallgatónál:

ba) mentesítés a számítási feladatok alól, de az elméleti ismeretek megkövetelhetők,

bb) a vizsgák alkalmával mindazon segédeszközök használata, amelyekkel a hallgató a tanulmányai során korábban is dolgozott (különösen táblázatok, számológép, konfiguráció, mechanikus és manipulatív eszközök), továbbá hosszabb felkészülési idő biztosítása;

c) a hiperaktív, figyelemzavarral küzdő hallgatónál:

ca) az írásbeli vizsga helyett szóbeli vizsga vagy szóbeli helyett írásbeli vizsga,

cb) a nem fogyatékossággal élő hallgatókra megállapított felkészülési időnél hosszabb felkészülési idő biztosítása,

cc) vizsgáknál a hallgató várakozási idejének minimálisra csökkentése,

cd) az írásbeli feladatok megoldásához szükséges speciális eszközök, berendezési tárgyak alkalmazása,

ce) a hosszabb időtartamú vizsga több részletben való megtartása, vagy a vizsga helyiségének elhagyása nélküli szünetek, vagy mozgásos aktivitás engedélyezése, érzelmi megnyilvánulások tolerálása,

cf) külön vizsga a többi hallgatótól elkülönítetten,

cg) az egyéni sajátosságok függvényében a szóbeli vizsgáztatás során – hallgatói igény esetén – a kérdések leírása vagy többszöri megismétlése, komplex kérdések részegységekre történő lebontása, segítség az elvárások és kérdések tisztázásához,

ch) az előadások, gyakorlatok és vizsgák alkalmával a kérdések, tételek hanghordozó eszközön, digitálisan történő hozzáférhetősége,

ci) az intézményi ügyintézésekhez személyi segítő biztosítása;

d) a magatartásszabályozási zavarral (szocio-adaptív folyamatok zavaraival, az érzelmi kontroll, ön-, vagy mások felé irányuló agresszió, a szorongás, az én-szabályozás gyengeségét mutató magatartásjellemzők, az alkalmazkodóképesség, a célirányos viselkedés, az önszervezés, valamint a metakogníció eltérő fejlődésével) küzdő hallgatónak:

da) az írásbeli vizsga szóbelivel, a szóbeli vizsga írásbelivel történő helyettesítése,

db) a hosszabb időtartamú vizsga több részletben való megtartása vagy szünetek engedélyezése, az egyéni késztetések, érzelmi megnyilvánulások tolerálása,

dc) külön vizsga a többi hallgatótól elkülönítetten,

dd) a szóbeli vizsgáztatás során – hallgatói igény esetén – a kérdések leírása, az elvárások és kérdések tisztázása, a feltett kérdések, utasítások megfogalmazásának egyszerűsítése, pontosítása,

de) a nem fogyatékossággal élő hallgatókra megállapított felkészülési időnél hosszabb felkészülési idő,

df) az intézményi ügyintézésekhez személyi segítő biztosítása.

1. Az autizmussal élő hallgató esetében alkalmazható kedvezmények:
2. a számonkérés körülményeinek a hallgató speciális szükségleteihez alakítása, az írásbeli vizsga helyett szóbeli vizsga vagy szóbeli helyett írásbeli vizsga,
3. számonkérés során segítségadás az elvárások és kérdések tisztázásához, szóbeli vizsgánál a feltett kérdések, utasítások írásban való megjelenítése, megfogalmazásuk egyszerűsítése,
4. a nem fogyatékossággal élő hallgatókra megállapított felkészülési időnél hosszabb felkészülési idő,
5. mind a kurzusok, mind a számonkérés során speciális eszközök (elsősorban hangrögzítő eszköz, számítógép, értelmező szótár, egyéb támogató, infokommunikációs technológiák) alkalmazása,
6. mentesítés a nyelvvizsga vagy annak egy része, illetve szintje alól,
7. a fejlődési zavarából következő nehézségek miatt egyes gyakorlati követelmények alóli mentesítés, vagy ezek teljesítésének megfelelő, nem gyakorlati feladatokkal való helyettesítése,
8. az intézményi ügyintézésekhez személyi segítő biztosítása.
9. A hosszabb felkészülési időt a nem fogyatékossággal élő hallgatókra megállapított időtartamhoz képest legalább 30%-kal hosszabb időtartamban kell megállapítani.
10. Halmozott fogyatékosság esetén a (2)–(7) bekezdésben foglalt előnyben részesítések bármelyike adható, figyelembe véve a hallgató egyéni szükségleteit.
11. Indokolt esetben a hallgató kérelmére, a szakvélemény alapján az Egyetem a (2)–(7) bekezdésben szabályozott kedvezményektől eltérő, további vagy más kedvezményt is biztosíthat a hallgató részére.
12. A nyelvvizsga vagy annak egy része, illetve szintje alóli mentesítés megilleti azt a fogyatékossággal élő volt hallgatót, aki záróvizsgát tett és hallgatói jogviszonya megszűnt, de a szakképzettség megszerzéséhez szükséges nyelvvizsga kötelezettségét nem teljesítette.

**A fogyatékosság megállapításának és igazolásának rendje**

1. **§**

(1) A fogyatékossággal élő hallgató fogyatékosságának típusát és mértékét, annak végleges vagy időszakos voltát a (2) vagy (3) bekezdésben meghatározott szakvéleménnyel igazolja.

(2) Ha a hallgató (jelentkező) fogyatékossága, sajátos nevelési igénye már a középfokú tanulmányok ideje alatt is fennállt, és erre tekintettel a tanulmányai, illetve az érettségi vizsga során kedvezményben részesült, a fogyatékosság, sajátos nevelési igény a megyei (fővárosi) pedagógiai szakszolgálati intézmények, illetve azok megyei vagy országos szakértői bizottságként eljáró tagintézményei (valamint jogelődjeik közül a tanulási képességvizsgáló szakértői és rehabilitációs bizottságok, és az országos szakértői és rehabilitációs bizottságok) által kibocsátott szakértői véleménnyel igazolható.

1. Ha a hallgató (jelentkező) fogyatékossága, sajátos nevelési igénye a középfokú tanulmányok ideje alatt nem állt fenn, illetve fogyatékosságra, sajátos nevelési igényre tekintettel a tanulmányai és az érettségi vizsga során kedvezményben nem részesült, a fogyatékosság a rehabilitációs szakértői szerv, illetve annak jogelődei által kibocsátott szakértői véleménnyel igazolható.

**A fogyatékossággal élő hallgatók tanulmányaival kapcsolatos elvek**

1. **§**

(1) A hallgató fogyatékosságára tekintettel az 47.§ (2)-(3) bekezdése szerinti szakvélemény alapján kérheti a tanulmányi kötelezettségek teljesítése, illetve a vizsgák alóli részleges vagy teljes felmentését, vagy azok más módon történő teljesítésének engedélyezését.

(2) Az Egyetem szervezeti és működési szabályzatában meghatározottak szerint:

a) bírálja el a fogyatékossággal élő hallgatók segítségnyújtásra, mentességre és kedvezményekre irányuló kérelmét,

b) kerül megbízásra és látja el feladatát a fogyatékossággal élő hallgatók segítését egyetemi részről irányító koordinátor,

c) veheti igénybe a fogyatékossággal élő hallgató – a fogyatékossága típusa és mértéke szerint - az Egyetem által biztosított, illetve más módon rendelkezésre álló személyi és technikai segítségnyújtást és szolgáltatásokat,

d) használhatja fel a fogyatékossággal élő hallgató a speciális jegyzetet, illetve jegyzetet helyettesítő, más módszerű felkészülést segítő technikai eszközöket.

(3) A (2) bekezdés b) pontja szerinti koordinátor feladata:

a) részvétel a fogyatékossággal élő hallgatók által benyújtott a (2) bekezdés a) pontja szerinti kérelem elbírálásában és nyilvántartásában, valamint a hallgatót érintő jogorvoslati döntésekben azzal, hogy az a koordinátor, aki a kérelem elbírálásában részt vett, nem vehet részt a jogorvoslati eljárásban,

b) kapcsolattartás a fogyatékossággal élő hallgatókkal, azok személyes segítőivel,

c) a fogyatékossággal élő hallgatók tanulmányai, vizsgái során alkalmazható segítségnyújtási lehetőségek biztosítása, illetve a fogyatékossággal élő hallgatók által igényelt konzultációs lehetőségek megszervezése,

d) javaslattétel a fogyatékossággal élő hallgatók tanulmányainak segítését szolgáló normatív támogatás felhasználására, a segítségnyújtáshoz szükséges tárgyi eszközök beszerzésére.

1. A (2) bekezdés *b)* pontja szerinti koordinátornak felsőfokú végzettséggel, valamint fogyatékosügyi kompetenciákkal vagy fogyatékosügyi szakmai gyakorlattal kell rendelkeznie.
2. A fogyatékossággal élő hallgatókat megillető különleges bánásmód elbírálásához szükséges adatokhoz való hozzáférést az Egyetemnek biztosítania kell a koordinátor részére.

**VI.**

**VEGYES ÉS ZÁRÓRENDELKEZÉSEK**

**Méltányosság gyakorlása**

1. **§**
2. Amennyiben a hallgató valamely tanulmányi kötelezettségét nem teljesítette, és a Szabályzat által biztosított lehetőségeit kimerítette, az adott szakon a tanulmányai alatt két alkalommal "méltányosságból" engedélyt kaphat mulasztásának pótlására.
3. A méltányossági engedélyről első alkalommal az oktatási rektorhelyettes, második alkalommal a rektor dönt. A határozatot a leckekönyvbe, NEPTUN-ba kell jegyezni.

(3) A méltányosság nem vehető igénybe:

1. a félévi aláírás megszerzésére,
2. az államilag támogatott képzési idő meghosszabbítására
3. a képzési követelmények alóli felmentésre,
4. az állatorvosi szakon a 11. félév gyakorlati tantárgyainak 3. felvételére.

(4) A hallgató kérelmére az egységes, osztatlan képzés során két alkalommal, de különböző jogcímen (méltányosság azonos jogcímen csak egy alkalommal vehető igénybe) méltányossági alapon adható engedély.

1. Amennyiben nem merítette ki a hallgató egy adott tantárgyból a félévben meghatározott ismétlővizsgák számát, egy ismétlővizsga letételére, melyet az őszi félévet követően a második félév szorgalmi időszakának első hetében, vagy a tavaszi félévet követően a vizsgaidőszakot közvetlenül követő két héten belül lehet letenni; ennek feltétele, hogy a hallgató előzetesen megkísérelje a vizsgát.

(6) A méltányosságon alapuló határozatban rendelkezni kell a pótlás feltételeiről, és utalni

kell arra, hogy a továbbiakban méltányossági alapon hasonló jogcímen nem adható

kedvezmény.

1. A tanulmányok során egy alkalommal engedélyezheti az oktatási rektorhelyettes az oktatási időszak 4. hetének eltelte után is a félév passziválását abban az esetben, ha előre nem látható, súlyos hosszantartó kezelést igénylő egészségkárosodás éri a hallgatót.

**Az oklevél kiadásának elhalasztása**

1. **§**

Ha az oklevél kiadására azért nincs lehetőség, mert a nyelvvizsga-bizonyítványt nem tudták bemutatni, az Egyetem igazolást állít ki. Az igazolás végzettséget és szakképzettséget nem igazol, de tanúsítja a záróvizsga eredményes letételét. A kiadott igazolásokról nyilvántartást kell vezetni.

**A képzés során fizetendő díjak**

1. **§**

(1) A hallgatók által fizetendő díjakról és a költségtérítésről az 51/2007. (III. 26.) Kormányrendelet alapján, a hallgatóknak nyújtható támogatásokról, az általuk fizetendő díjakról és térítésekről szóló egyetemi szabályzatok rendelkeznek.

(2) A hallgató az Egyetem irányában a Hallgatói Juttatásokról és Térítésekről szóló szabályzat szerinti fizetési kötelezettségének teljesítéséhez részletfizetési kedvezményre, halasztásra, mentességre a szervezeti és működési szabályzatban foglalt feltételek és eljárás szerint a rektornak – a fenntartó tájékoztatása mellett meghozott – döntése alapján jogosult. A rektor a döntést a kancellár véleményének kikérését követően hozza m

**Záró rendelkezések**

1. **§**
2. Jelen Szabályzatot 2017„ „. napján a Szenátus /2017 SZT számú határozatával elfogadta.
3. Jelen szabályzat a Szenátus döntését követően, a kancellári egyetértést követő napon lép hatályba, a 2016 július 1. napján a Szenátus 3/5/2015/2016 SZT számú határozatával elfogadott Szabályzat hatályát veszti.

**Az Egyetem Szenátusa nevében**

Budapest, 2017.

|  |  |
| --- | --- |
| dr. Battay Márton  a Szenátus titkára | Dr. Sótonyi Péter  a Szenátus elnöke |
|  |  |

**Egyetértek**

|  |  |
| --- | --- |
| Budapest, 2017. | dr. Bohátka Gergely  kancellár |